text:
Tíðindaskriv frá Svimjisambandi Føroya
Pauli Ø. Mohr megnaði aftur í dag at svimja upp til sína bestu tíð, hesu ferð í 50 metra frí, og hevur sostatt saman við Páli betrað seg í øllum sum føroyingar yvirhøvur svomu í Budapest. Hetta er einastandandi úrslit, tá ið hugsað verður um at superdraktirnar nú eru burtur, og at flestu av hinum londunum tí hava stórar trupulleikar við at liva upp til gomul úrslit.
Pauli svam teir 50 metrarnar uppá 24.68 sekund, har hann fyrr hevur svomið 24.94 í svimjibuksum, og 24.68 í superdrakt. Pauli svam sostatt nágreiniliga somu tíð sum á evropeisku juniormeistarastevnuni í Prag í fjør, men hesu ferð í stuttibuksum. Ein tangering av síni bestu tíð í síni bestu grein, hóast flestu aðrir svimjarar í heiminum taka til takkar við verri úrslitum.
Saman um tikið svumu teir báðir 6 ferðir í Budapest; Pauli í 50 firvald, 100 frí, 50 bringu og 50 frí, og Pál í 800 og 1500 frí. Hvørja ferð megnaðu teir at svimja bestu tíð ella betur, sum garanterað er eindømi hjá nøkrum landi á stevnuni. Vanliga taka londini nevniliga til takkar við at ein meiriluti av teirra svimjarum kláraði at svimja bestu tíð, men her var tað altso báðir í øllum.
Evropameistarastevnan er av á hesum sinni, tá ið tað kemur til føroyingarnar. Pál Joensen er farin avstað á feriu í nakrar dagar, at kobla so nógv frá svimjingini sum hann nú einaferð kann, meðan restin av liðnum tekur sær av løttum í Budapest. Út at eta við íslendingum í kvøld, og so kanska inn at síggja síðstu finalur í morgin. Føroyska ferðaliðið minus Pál kemur heim aftur mánakvøldið 16. august.
Vegna Svimjisamband Føroya
Rókur í Jákupsstovu
Budapest


c: text/html

text:
Orð og lag: Kajfinn Hammer
Viðmerking: Yrktur í 1993.
1. Tað, sum hesin heimur metir dárskap, valdi Guð Sær út
til at gera tað til skammar, sum so stórt og sterkt sær út!
Kraft Hann gevur til at møta tí sum frammanfyri er,
syndabyrði mína tók Hann, meg mót Andans hæddum ber!
Niðurlag: Nátt eg havi Zions tindar, kastað av mær Moloks haft,
kenni Andans olju flóta, gangi fram í Andans kraft;
trælahúsið gloymt eg havi, Jordan afturum meg lagt,
og Egyptalandi endaligt farvæl eg havi sagt!
2. Upp á Garizim eg stevni, *signingin meg lyftir, ber,
ja, ein kelda til mín opnað nú í Dávids húsi er.
Kána’ans sabbatshvíld eg njóti, sál mín endurloyst og sæl
undir Zions syfristrøum syngur glað til sittarspæl:
3. Skalt tú náa heilt til Nebo, Kána’ans føgru eingir sjá,
síggja onnur stevna hagar, skunda sær um dópsins á,
men langt burtur sjálvur standa, dópsins vatn ei stíga í,
aldri smakka lyftislandið, aldri sangin tríva í:
4. Gakk ímóti Ánaks synum, tak tær Andans svørð í hond,
elt teir líka til Bet-Bára, brót har teirra ok og bond!
Týn teir har við Ze’ebs vínfarg og við Órebs klett teir slá,
so at yvir Kána’ans víddir gellir tínum hjarta frá:
5. Um enn Ziklag títt av óumskornum alt er brent í grund,
um enn onnur bert tær darva, máttleys, givin, troytt í sál og lund,
halt avstað um Besordalin, trúarinnar dirvi sýn,
deil við systkini í Esjtemoa sigurssangin tín:

robotstxt: allowed

filter: keep


text:
HUG AT GERAST NEVNDARLIMUR Í AMNESTY FØROYAR?
Brennur tú fyri menniskjarættindum? Hevur tú hug at gera tína hugsan galdandi?
19. apríl 2018 verður aðalfundur okkara, fundurin byrjar kl 17 og verður í Perluni í Havn.
Á myndini sæst nevndin hjá Amnesty Føroyar: Ovast frá vinstru: Róar Mørkøre Kruse, tiltakslimur. Barbara Jacobsen, kassameistari. Niðast frá vinstru: Bergur Arnbjarnarson Dalsgarð, næstformaður. Gunnvá Gaard, nevndarlimur. Eyðgerð Mørkøre Kruse, forkvinna. Bárður Ísheim, nevndarlimur í farloyvi. Bjørk Sigurdsdóttir Lamhauge, tiltakslimur, væntar á myndini.
Nevndin, sum hon er sett saman nú, hevur virkað í gott eitt ár. Áleið 10 fundir eru árliga, umframt tveir arbeiðsdagar. Í nevndini eru fimm nevndarlimir og tveir tiltakslimir. Nevndarlimirnir verða valdir fyri tvey ár og tiltakslimirnir verða valdir fyri eitt ár í senn. Nevndararbeiðið er sjálvboðið. Í ár standa fýra nenvdarlimir fyri vali. Nenvdin hevur sett eina serliga nevnd, tilvísingarnevndin, sum tekur sær av at tryggja, at skikkaði umboð eru til valið. Í tilvísingarnevndini sita rutnieraðar Amnestysálir: Annika Sølvará, Jacoba Kruse og Elin Mortensen. Ynskiligt er at varveita fjølbroytni í nevndini bæði ímun til kyn, aldur, uppruna, áhuga, religión og annað. Fjølbroytni gevur best úrslit og tryggjar, at limir okkara kenna seg umboðaðar. Vit vænta av okkara nevndarlimum, at tey hava stundir til ásettar fundir, hava møguleka at luttaka á altjóða fundum og at tey sjálvandi brenna fyri mannarættindum. Hevur tú hug at gerast nevndarlimur, fært tú samband við bólkin umvegis skrivstovuna. Øll eru hjartaliga vælkomin at venda sær við fleiri spurningum ella ivamálum av onkrum slag.
Eisini ber til at tekna seg í arbeiðsbólkin hjá Amnesty Ung. Tey eru at finna á instagram og á facebook, men eisini umvegis teldupost ung@amnesty.fo ella skrivstovuna. Ungdómsbólkurin hevur regluligar fundir á skrivstovuni, og tey skipa fyri ymiskum tiltøkum, umframt eru okkara drívmegi og andlit á festivalum – eitt nú G! Á myndini eru Bjørk Sigurdsdóttir Lamhauge og Gwendolyn Blaga Philbrow, báðar aktivar í Amnesty Ung. Umframt er Bjørk eisini nevndarlimur í nevndini.
Skrivstovan


text:
Kára Veirum
Stutt um
Kára er 45 ára gomul og er okkara longst sitandi nevndarlimur. Kára flutti til Danmark í 1991 í samband við skúlauppihald á Hammer Bakker í Vodskov. Í 1993 fór hon á húsarhaldsskúla. Eftir loknan lestur flutti Kára til Aalborg, har hon fekk arbeiði á pedagogskúlanum, tað sum í dag eitur UCN. Kára hevur arbeitt á UCN síðani 1995.
Kára hevur síðani hon flutti til Aalborg havt hug at koma í nevndina, men dreymurin gjørdist ikki veruleiki fyrr enn til aðalfundin í 2014 tá hon stillaði upp og varð vald inn. Kára hevur sostatt siti í nevndini í samfull trý og eitt hálvt ár. Hennara hjartamál er, at fáa so nógvar limir í Føroyingafelagið, sum gjørligt. Harafturat hevur hon stóran áhuga í at skipa fyri tiltøkum.


text:
- Tíðindi, mentan og ítróttur
Einki disiplinermál reist í farloyvistíðini
Bjarni Hammer er løgreglumaður, men hann er í farloyvi frá sínum starvi, tí hann er valdur á løgting.
28. februar fór hann í farloyvi úr løgtinginum, tí løgreglan kannaði eitt mál móti honum. 22. mars fór Bjarni Hammer aftur á ting, løgreglan var liðug við sínar kanningar, og statsadvokaturin boðaði frá, at tey gjørdu ikki meira við málið.
Eftir stóð spurningurin, um løgreglan sjálv fór at føra eitt agamál, eina disciplinersak, móti Bjarna Hammer.
Svarið upp á tann spurningin tvíbýtt. Annan partin av svarinum hevur John Kolbæk, fúti. Tað svarið sigur so mikið sum, at tað ikki er vanlig mannagongd at føra agamál móti vanligum løgreglufólki, sum eru í farloyvi frá sínum starvi. Bjarni Hammer er í skrivandi løtu í farloyvi sum løgreglumaður.
Harnæst er Kølbæk bundin av tagnarskyldu. Bjarni Hammer er vanligt starvsfólk, og John Kølbæk kann ikki siga nakað um ítøkilig starvsfólkamál.
Tað kann heldur eingin annar myndugleiki. Og har er tað, at hin parturin av svarinum fæst hjá Bjarna Hammer sjálvum.
Hann sigur í dag, at hann ikki hevur frætt nakað um nakað agamál móti sær í løgregluni. Tað sama sigur sakførari hansara Jógvan Páll Lassen.
Sí eisini


text:
Hann varð borin í heim í 1874 á Viðareiði, har faðirin sat sum prestur. Í 1877 flutti faðirin til Hvalbiar, og har livdi drongurin barnadagar sínar, til faðirin aftur í 1885 flutti inn á Nes í Eysturoy — hann var tá vorðin Føroya próstur.
Andreas var latin til Havnar at ganga í skúla, og haðani gekk leiðin í 1890 til Sorø á lærdan skúla har, og her tók hann studentsprógv í 1894. Alt fyri eitt fór hann undir gudfrøðis -lestur, og hann tók gudfrøðisprógv í 1901. Árið eftir tók hann við starvinum sum sóknarprestur í Sandoy. Í 1917 var hann á vári útnevndur til Føroya próst, men longu tá var hann illa sjúkur, og á heysti
hetta sama árið andaðist hann, 43 ára gamal.
Bókmentaverk:
Síðsta skúlaár A. C. Evensen í Havnar skúla var 1889, árið Føringafelagi Føroyum var stovnsett. Hesin skúlaungdómurin tók fult og fast undir við stevnu felagsins og fór sjálvur við ídni at samla føroysk orð, sum hann ætlaði at skipa í orðabók.
Tá Andreas í 1894 kom úr Sorø til Keypmannahavnar, leikaði stríðið hart í um rættskrivingarspurningin. Sjálvur fór hann í part við Hammershaimbsmonnum, og fyrsta bókin, hann hevur ábyrgdina av, »Smásangir og sálmar« 1899, verður prentað við nevndu rættskriving.
Sama árið, sum hann tók við prestastarvinum á Sandi, fór hann undir at geva út tíðarrit, ið hann skírdi »Búreisingur«. Í einum skjaldarmerki í fyrsta nummarinum sigur hann frá ætlan síni og stavnhaldi:
»Tá ið ókunnugmaður kemur til bygdar, fer fólkið at fregnast eftir, hvør hann man vera. Kemur hann við náðum ella ónáðum, við góðum ella illum, hvørji eru ørindi hans, hvat merki ber hann á skildri sínum?
Er her strax at siga: friðarmaður er, ungur fríggjari, komin at biðja fólk hjálpa sær at reisa búgv. Búgvið, eg við hesum nýggja føroyska blaði hevði ætlað at reisa, var eitt prýðiligt og sámiligt heim fyri Føroya tungu, eini hús hvar Føringar kundu kenna seg heima og í góðum vinarlagi siga frá øllum at hjarta og huga dró, til stuttleika og gagn bæði fyri teir, sum skriva og lesa«.
Tað var eitt bragd í teirri tíðini at megna at skapa eitt so dygdargott tíðarrit, sum »Búreisingur« var. Her fanst tú greinir um skaldskap, skúlaskap, tøkni, stuttsøgur og yrkingar. Men sum so ofta fyrr, undirtøkan var ov lítil, so fíggjarliga byrðan gjørdist ov tung, og stuðulin, honum var lovaður frá skrivandi monnum, munaði alt minni og minni. Aftan á tann eina árgangin 1902 — seks bløð tilsamans — gav útgevarin frá sær við hesum lítilætnu orðum: »Yvir »Búreising«s børu er lítið gott at siga. Blaðsins høvuðsdygd finni eg í tí, at tað hevur skapað ein hóp av góðum og løttum føroyskum orðum. Síðan má eg biðja lesararnar fyrigeva mær, at teir ikki í »Búreisingi« hava fingið so góðan lestur, sum eg kanska hevði lovað teimum«.
Eitt av endamálum Føringafelags í Føroyum var sum áður nevnt at fáa føroyskt sum lærugrein í føroyska skúlanum. Men áðrenn hetta kundi setast í verk máttu lesibøkurnar evnast til.
A. C. Evensen var her maðurin, ið breyt upp um armar og gjørdi stóra arbeiðið. Í 1906 kom »Føroysk lesibók fyri eldri børn«, í 1907 komu »Stavingarbók« og »Lesibók fyri yngri børn« og í 1911 »Lesibók« (fyri læraraskúlan). Lesibókin fyri yngri børn — eisini kallað »Harubókin« — hevur verið í nýtslu heilt upp at okkara døgum, og lesibókin fyri læraraskúlan er uttan iva hin dygdarbesta lærubókin, ið tilevnað er til føroyska skúlan.
Virkisøki A. C. Evensens var rúmari enn: Hann fór undir at geva út føroyska orðabók. Í tíðarskeiðnum 1905 — 08 komu út 10 hefti, ið fevndu um orð frá A til »forfumma« í 1908 kom týðing hansara av Jóhannesar evangelium og í árunum 1908 — 14 kom í trimum heftum »Savn til Føroyinga søgu í 16. øld«.
Úr: Árni Dahl: Bókmentasøga I-III. Fannir. 1980-83.
Ríkt felagslív var millum føroyskar studentar í Keypmannahavn frá 1876 og nakað út í áttatiárini, men so dovnaði virkisfýsnið, og vit skulu upp til aldaskiftið 1900 fyri at finna nýggja roynd at fáa felagsskapin aftur á føtur.
Á vári 1901 komu teir seks føroysku studentarnir, ið lósu við lærda háskúlan í Keypmannahavn, saman at stovna studentafelag. Menninir vóru: A. C. Evensen, Jákup Dahl, Gullak Jacobsen, Elieser Olsen, Ernst Wesenberg Petersen og J. H. O. Djurhuus.
Felagið fekk navnið Grani.
Ikki er ilt at gita, hvat stovnararnir við hesum navni settu sær sum mál: Eins og Grani í Sjúrðarkvæðunum bar gullið av heiði, skuldi felagið við sama navni bera gull, í fluttari merking, mentanarfong heim til Føroya og føroyingar. Her vóru stórar ætlanir lagdar og mangar teirra seinni settar í verk av monnunum, ið myndaðu felagið.
Lív var í felagnum fram til 1905, tá fleiri av studentunum vóru lidnir við útbúgving sína og fóru heim aftur, meðan fáir studentar komu aftrat.
Studentafelagshugsanin var tó ikki slept, og í 1910 varð »Hitt føroyska studentafelagið« stovnsett, og tað er virkið enn í dag.


text: Árini 1942-43 øktist talið av bretskum hermonnum í Føroyum nógv, og eitt skifti vóru teir 7000 í tali. Teir vóru nú úr øllum herdeildum í Bretlandi, og fleiri teirra endaðu vesturi í Vágunum, sum hesi árini hevði eina sanna innrás av bretskum hermonnum. Í hesi triðju sendingini frá krígnum hitta vit m.a. tvinni hjún, sum hittust vesturi í Vágum, og eini hjún, sum hittust í Akra-bergi undir krígnum. Hesi settu øll búgv í Miðonglandi, tá tey fóru úr Føroyum í 1944-45. Jógvan Páll Johannesen hevur staðið fyri teknikkinum og lagt til rættis hava Bergljót D. Hentze og Dagmar Joensen-Næs.


text:
Orð: H.M. Jacobsen
1. Náttin myrka horvin er,
ljósi dagur aftur komin;
fyrsta verk, hvør kristin ger,
er at takka, prísa honum,
sum á Golgata hin dag
sigur vann á krossins træ.
2. Tøkk nú havi Drottur tú,
sum í nátt meg varðveitt hevur.
Byrja vil eg dagsverk nú,
men um tú ei signing gevur,
lítið batar starv mítt tá.
Lat tú verk mítt signing fá!
3. Legg tú, Harri, til mítt stríð
signing tína hvørja løtu,
ver tú hjálp mín alla tíð,
leið meg á tí rættu gøtu,
styrk og styðja tú meg væl,
so at verk mítt eydnast skal!


text:
Føroyar vunnu 3½-½ á Kosovo í sjeynda umfari í evropameistarakappingini í talvi fyri landslið á Kreta í dag. Helgi Dam Ziska, Høgni Egilstoft Nielsen og John Arni Nilssen vunnu, og Rógvi Egilstoft Nielsen telvaði javnt.Les meira »
Tepur ósigur
Føroyar taptu 2½-1½ fyri Moldova í sætta umfari í EM-kappingini í talvi á Kreta í dag. Hørð mótstøða var væntandi, tí Moldova er styrkismett væl omanfyri Føroyar, og hevði tríggjar stórmeistarar á liðnum í dag.Les meira »
Móti Moldova
Føroyar telva móti Moldova í sætta umfari í EM í talvi á Kreta í dag. Moldova er styrkismett nummar 24 av teimum 40 liðunum í kappingini. Føroyar eru styrkismettar nummar 35. Moldova mannar seg við tveimum stórmeistarum og tveimum altjóða meistarum móti okkum í dag.Les meira »
So vunnu vit
Føroyar vunnu í dag 2½-1½ á Montenegro í evropameistarakappingini í talvi á Kreta. Sigurin var líka óvæntaður, sum hann var kærkomin. Montenegro er styrkismett ovari enn Føroyar, og á trimum borðum høvdu mótstøðumenninir væl hægri styrkitøl enn okkara telvarar.Les meira »
Móti Balkalondum
Klokkan eitt í dag verður farið undir fimta umfar í EM-kappingini í talvi á Kreta. Í gjár telvaðu okkara menn móti Makedonia, eisini nevnt FYROM, í dag er Montenegro á skránni. Bæði vóru partur av gamla Jugoslavia, sum datt sundur um aldamótið. Talvsiðvenjan er ógvuliga sterk í Balkalondum. Jugoslavia var tiltikið talvland. Tað segðist, at ongastaðni í heiminum var talváhugin so stórur, og telvararnir so góðir, sum í Sovjetsamveldinum og Jugoslavia – og Íslandi.Les meira »
Úttøkukapping til NM fyri børn og ung
Úttøkukapping til Norðurlanda Meistaraskapið í talvi fyri børn og ung verður sunnudagin 5/11 kl. 13.30 í Klaksvík, í frítíðarskúlanum Snjallubjallu (Skúlavegur 1, yvirav KFUM & K). Kappast verður í 5 aldursbólkum, har øll eru hjartaliga vælkomin at verða við. Tvey tey fremstu í hvørjum bólki vinna sær rættin at umboða Føroyar í NM, sum verður í Finnlandi í februar 2018.Les meira »
Nýtt 1-3 tap
Føroyska talvlandsliðið tapti annan dagin á rað 3-1 í EM-kappingini í talvi á Kreta. Ikki óvæntað var Makedonia okkum ein nóg so stórur biti. Helgi Dam Ziska og Rógvi Egilstoft fingu við svarta fólkinum javnt á 1.- og 3. borði. Høgni Egilstoft Nielsen og John Rødgård taptu við hvíta fólkinum. Hetta var fyrsti ósigurin hjá Høgna í kappingini.Les meira »
Helgi og Høgni remis
Higartil hava Helgi Dam Ziska og Høgni Egilstoft Nielsen á ávikavist 1.- og 2. borði staðið seg best á føroyska landsliðnum í evropameistarakappingini í talvi suðuri á Kreta. Eins og í fyrsta umfari móti Spania vóru tað aftur Helgi og Høgni, sum bjargaðu okkum í dag.Les meira »
Móti Noregi
Føroyar telva í triðja umfari í evropameistarakappingini í talvi í dag móti Noregi. Helgi Dam Ziska fær kortini ikki høvið at møta heimsmeistaranum Magnus Carlsen, tí hann er ikki við á norska liðnum á Kreta.Les meira »
Javnleikur móti Skotlandi
2-2 móti Skotlandi í dag í EM-kappingini í talvi á Kreta var eitt vónbrot. Føroyingar vóru greiðir favorittar. Á øllum borðum høvdu okkara menn hægri styrkital, men eingin var kortini mentur at vinna. Tað endaði javnt á hvørjum borði.Les meira »


text:
Ger kommunuskúlan til lestraríbúðir
Tórshavn skal taka ábyrgd!
Tórshavnar kommuna hevur, sum høvuðstaðar kommuna, eina stóra ábyrgd av at taka lut í menningini av umstøðunum hjá okkara ambitiøsa og virðismikla ungdómi.
Kommunuskúlin hevur neyðugu støddina og geografisku plaseringina til at vera karmur um tað lestrarumhvørvið, sum vit tørva fyri at mótvirka okkara stóra fráflytingar trupulleika. Tí eiga vit sum kommuna at skapa neyðugu karmarnar fyri lesandi, og harvið góðar fyritreytir fyri landstýrið at menna útbúgvingar møguleikarnar.
Miðbýurin
Í áravís hevur hjarta í høvuðsstaðnum avmyndað tómar gongugøtur við tómum handlum og minkandi vinnuvirksemi sum heild.
Ein tilgongd av ambitiøsum ungdómum í miðbýnum kann hava eina multiplikator effekt við sær, ið kann menna bæði lestrarumstøðurnar og grundarlagið fyri vinnuligum virksemi, harvið grundarlag fyri fleiri arbeiðplássum. Alt í alt ein mennandi ætlan, ið kann betra um okkara støðu í kappingini um tann virðismikla ungdómin.
Við at taka ábyrgd standa vit okkum væl í kappingini um okkara ungdóm og harvið okkara framtíð!
Rói B. Poulsen
Kommunuvalevni fyri fólkaflokkin
Sí meira tilfar á facebook.com/RoiFolkaflokkurin


text:
Pætur Hjalmar Evensson 09.10.2018 (21:55)
Føroysk børn brúka fleiri barnslig orð enn onnur børn
Føroysk børn brúka lutfalsliga fleiri barnslig orð enn børn í øðrum londum. Tað vísir nýggj vísindalig grein, sum Sissal M. Rasmussen og Dorthe Bleses hava skrivað í vísindaliga tíðarritinum First Language. Tað eru úrslit frá ph.d.-verkætlanini hjá Sissal M. Rasmussen.
Sambært Granskingarráðnum byggja úrslitini í greinini byggja á innsavning av dátum frá 1135 føroyskum børnum í aldrinum 8-36 mánaðir. Tey vísa m.a., at tað er serlig ferð er á máltøkuni, tá børnini eru millum 1-2 ár, at tað er munur á máltøkuni hjá dreingjum og gentum, og at føroysku børnini brúka lutfalsliga fleiri barnslig orð enn børn í øðrum londum.
Greinin vísir, at 24 mánaða gomul børn hava sera ymiskt orðfeingi, frá 40 orðum í lægsta bólkinum (10%) til 260 orð í miðal bólkinum (50%) til upp ímóti 600 orð í hægsta endanum (90%). Tá børnini eru 16 mánaðir er munurin meira enn 100 orð millum børnini, sum hava fæst og flest orð. Spennið uppá umleið 400 orð heldur á upp til elsta kannaða bólkin, skrivar Gransking.fo.
Sissal M. Rasmussen er ph.d.-lesandi á Føroyamálsdeildini á Fróðskaparsetrinum og greinin er úrslit av gransking hennara har. Dorthe Bleses er vegleiðari hennara. Verkætlanin er stuðlað av Granskingargrunninum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Seglbátur var uppsteðgaður 20 fjórðingar suður úr Akrabergi
11-06-2018 - 07:54 - Jóanis Albert Nielsen
Leygardagin fekk Brimil boð um, at ein seglbátur var uppsteðgaður 20 fjórðingar suður úr Akrabergi.
Men frá Brimli royndu at fáa motorin í gongd aftur, men tað eydnaðist ikki.
Brimil sleipaði Seglbátin til Tórshavnar, og var inni við honum um Leygarkvøldi.
Forerunner hevur siglt frá Isle of Lewis Stornoway, og skuldi eftir ætlan sigla til Reykjavíkar í Íslandi.
Forerunner er frá Írlandi, men hevur týska manning.
Myndina hevur Eliesar Jakobsen tikið.
Kelda: Vørn


text:
Síðsta dansikvøld á hesum sinni
Sunnukvøldið 27 apríl er okkara síðsta dansikvøld eftir skránni (man veit aldrin hvat kann hendaJ) . Á skránni hava vit Ólavur Riddararós og Sniálvs vísu, og aftaná kaffisteðgin kvøða vit allan Lorvíks Páll. Nú hava tit eina løtu til líka at hyggja hann ígjøgnum:) Vit hava spennandi tíðindi til tykkum, sum vit fara at tosa um í kaffisteðginum. Tað fyrsta er, at vit eru boðin til Skúvoyar at dansa, væntandi verður tað einaferð í mai mánaða, datoin er ikki heilt fastlagdur. Sumbingar vóru harúti í fjør, vit hava hoyrt nógv um, hvussu fantastiska góður túrur tað. Tað næsta er, at vit fáa vitjan av einum filmslistamanni í kvøld. Tað er ein franskmaður, sum lesur filmslist í London. Hann er áhugaður í føroyskum samfelagi og kulturi og sambandi tess við havið, serstakliga við hvalin. Hann vil fegin hava eina upptøku við okkum, vit vita ikki, um tað verður í kvøld, men gott hevði verið um nógv møta. Vit halda, hetta vera ein sera spennandi og stuttligur endi á okkara dansivetri í ár! Men, sum tit vita, eru ofta nógv ymisk tittøk um summarið. Hetta fáa tit boð um við sms. Tó hevði verið gott, um tit av og á hyggja inn á heimasíðuna, fyri at kunna tykkum um, hvat nýtt er á skránni.


text:
Prísur
Fyri hvønn, tá ið tvey vaksin ferðast saman úr kr. 17.295,-
Íroknað pakkanum
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.
Hotellið
Lekkurt barnavinarligt All Inclusive hotell, einans 150 metrar frá sanstrondini við St. Paul's bay. Á hotellinum er ein rúgva av takast við. Har eru fleiri økir við svimjihyljum, barnasvimjihyljum, matstovur, miniklubbur til børnini og harumframt eitt stórt og frálíkt spa øki.


text:
Merkið á stong hjá SDC29-04-2009
Í farnu viku veittraði Merkið hjá SDC, nú fyritøkan er kosin at veita Eik-samtakinum og hinum peningastovnunum í Føroyum KT-tænastur
Eik-samtakið í KT-samstarv við Skandinavisk Data Center23-04-2009
Í dag er Eik-samtakið – saman við hinum føroysku peningastovnunum – farið í samstarv um KT-veiting og -menning við Skandinavisk Data Center (SDC). Nýggja samstarvið peikar frameftir fyri allan tann føroyska fíggjar- og KT-geiran
Eik selt lánsbrøv fyri 960 mió kr. í ár23-04-2009
Sum liður í vanligu endurfíggingini av verandi lánum hevur Eik Banki higartil í ár selt lánsbrøv fyri meira enn 960 mió. kr.
Eik Grunnurin stendur tryggur23-03-2009
Við einari eginogn oman fyri 1,5 milliardir krónur er Eik Grunnurin væl bjálvaður til afturgongdina á marknaðinum
Nýggjur nevndarlimur í Eik21-03-2009
Jákup Egil Jensen er nýggjur nevndarlimur í Eik Banka. Hann tekur við eftir Marian Jacobsen, ið ikki stillaði upp aftur á ársaðalfundinum


text:
Leygardagin 2. august kl. 10 verður aftur farið at mála í langhylinum.
Svimjihøllin skal málast fyri 3. og seinastu ferð. Tá hetta er gjørt, so er allur síðubygningurin og svimjihøllin liðug málaði. Eftir eru 4 smærri goymslurúm og so vælverudepilin, sum verður málaður um mánaðarskifti august / september.
Møtt verður í langhylinum leygardagin kl. 10 – og øll eru hjartaliga vælkomin at hjálpa til.
Myndin vísir fitnessrúmið og kantinuna, sum er liðugt málað og flisa-arbeiðið er eisini liðugt hesa vikuna.


text:
Harvard universitetið ákært fyri at diskriminera móti asiatum
“Til vildar øllum kann eingin gera...” kvað skaldið á sinni. Tey vísdómsorð renna einum til hugs, nú tað ljóðar, at Harvard, elsta universitetið í USA, er skuldsett fyri at nokta kvalifiseraðum asiatum atgongd til fyrimuns fyri onnur.
Harvard verður annars roknað sum eitt hitt mest PC universitetið í USA, ið gevur sínum lesandi og kandidatum stjørnustatus sum Ivy League. Hvørji foreldur høvdu ikki viljað havt nóg klók børn og ráð til pláss á Harvard?
Tískil má ein spyrja, hvat Harvard nú hevur gjørt skeivt til verða skuldsett fyri at nokta asiatisk-amerikanum atgongd til fyrimuns aðrar “minnilutar”?
Jú, Harvard brúkar fortreytir sum at vera “fyrikomandi” og at hava “jaligan persónleika” sum hjáputur fyri at halda asiatum og eisini hvítum dreingjum við topp-karakterum úti og at taka kvinnur, útlendingar, svørt og spansktmælt við lægri karakterum inn ístaðin. “Margfeldni” (diversity) er herrópið.
Gravgangurin fyri at verða upptikin á Harvard er øðiligur. Bert 4,6% av øllum umsøkjarum sluppu inn í ár. Heili 19% eru asiatisk-amerikansk, ið annars umboða undir 5% av øllum amerikanum (= 5-ferðir teirra luftall í fólkatali).
Nú hevur ein felagskapur, ið kallar seg “Lesandi fyri rættvísari upptøku”, stevnt Harvard fyri rættin í Boston fyri diskriminering. Felagskapurin umboðar tey 43% av asiatiskum studentum, ið høvdu próvtøl, altso akademiskan førleika, til at verða upptikin, men ikki vórðu tað, hóast gávað, men “gul”.
Ákæran er, at Harvard brúkar “bleytar” upptøkutreytir til at halda m.a. etniskar kvotur ella “rasujavnvág”, tá ið tað velur út “skikkaðar” studentar. Somu rasistisku krøv vórðu brúkt, tá ið akademiskt skikkað jødisk lesandi ikki sluppu inn á Harvard í 1920- og 30-árunum, førir bólkurin av vrakaðum lesandi fram.
Universitetið vísir aftur slíkum ákærum og heldur uppá, at útrokningarnar hjá felagskapinum byggir á skeiv hagtøl og útrokningar.
Annars er tað víða kent, at alt USA longu í 1960-árunum fekk politiskt álagt at brúka “affirmative action” (positiva diskriminering), eitt sosialitiskt “newspeak” orð, ið merkir at lyfta nakrar bólkar (serliga svørt, brún og kvinnur) upp og halda øðrum bólkum niðri, serliga asiatiskar og hvítar amerikanskar menn.
Roynið tykkum nú, PC lærustovnar, ið ivaleyst eru vilt yvirvurderaðir.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Webcast: Fleiri fyrimunir við pensjónsuppsparing05-12-2011
Hvørja ferð tú rindar inn á pensjónskontu tína, tryggjar tú tíni ellisár fíggjarliga. Harumframt hevur tú eftir galdandi reglum rætt til at draga samlaða pensjónsinngjaldið av lønarinntøkuni í sjálvuppgávuni, soleiðis at skattagrundarlagið og harvið skatturin minkar
Trupulleikar við Netbankanum á Mac-teldum26-11-2011
Enn er trupulleiki hjá summum Mac-brúkarum at rita inn á Netbankan. Serliga eru tað tey, ið hava MacOS Lion og sum brúka Safari browsara. Ímeðan arbeitt verður við at loysa trupulleikan, mæla vit hesum brúkarum til at brúka aðrar browsarar sum t.d. Firefox til at avgreiða síni bankaviðurskifti
Eik við í tiltaki um jarðhita23-11-2011
Mikudagin 30. november verður Norðurlandahúsið karmur um eitt spennandi tiltak um jarðhita. Partafelagið Demich skipar fyri tiltakinum, sum er ókeypis
Trupulleikar við Netbankanum á MAC-teldum08-11-2011
Enn er trupulleiki hjá summum MAC-brúkarum at rita inn á Netbankan. Vit arbeiða við at loysa trupulleikan.
Jean Djurhuus útnevndur undirstjóri26-10-2011
Jean Djurhuus, kredittleiðari, er í dag útnevndur undirstjóri í Eik Banka Føroya P/F


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Kavarudding yvirhøvur
Desember 23 , 2011Eg eri samdur við vimerkjaranum, ið kundi ynskt sær ein tunnil úr Vestmanna til Leynar. Tað hevði verið fittligari hjá okkum, ið ferðast millum bygdir mestsum hvønn dag. Hinvegin rokni eg ikki við, at landsmyndugleikarnir høvdu gingið ynskinum á møti. Vit búgva í Norðurstreymoy og tíðirnar hava víst, at hvørki lokalu løgtingsumboðini ella onnur á Løgtingi, hava havt tær stóru ambitiónirnar, tá ið talan hevur verið um eina menning av okkara øki.
Øðrvísi er, tá ið talan er um Norðoyggjar ella Suðuroynna. Tá gella herrópini.
Eg eri samdur við fyrra viðmerkjaranum, at alt hevði verið fittligari við einum tunli.
Hinvegin eri eg als ikki samdur í atfinningunum mótvegis kavaruddingini hjá Landsverk.
Eg havi mong Harrans ár ferðast millum Havnina og Vestmanna og kennist ikki við trupulleikarnar, ið viðmerkjarin sipar til. Eg kann ikki annað enn rósa teimum, ið hava røkt og røkja kavaruddingina.
Tað, at trupulleikar hendinga ferð stinga seg upp, gerst ikki so nógv við. Tað eru vanliga náttúrugivnar orsøkir til at so er.
Vit ið koyra bil, kunnu ikki rokna við, at teir ið rudda vegin, fara at seta lívið í váða, bert tí, at farleiðin til Vestmanna skal vera koyrandi eftir allar dagar í árinum.
Persónliga kann eg bert takka teimum, ið røkja kavaruddingina. Tey eru ófør.
Vinarliga
jóhan Simonsen
HOÓV
Desember 23 , 2011Hvat er status á Heimsins Oftast Óvirkna Vevmyndatóli ???
Ikki sørt ivasamur tittul at hava, hjá eini annars megnar kommunu:(
Eitt hugskot kundi kanska verið at sett tað á eitt minni ábært og lættari atkomuligt stað, enn á ein høgan, naknan pela, mitt á kaiini ?
Takk fyri gott arbeiði annars og Gleðigig Jól & Gott Nýggjár:)
Fisk
Desember 22 , 2011Hvat ger VK fyri at ávirka so at tað kan opna flakavirki aftur her í vestmanna, nú man sær at Eiði Midvág og Havnin kanska skullu opna aftur. Til mugu bjóða tikkum fram so teir vita at her í bygduni eru rask fólk sum vilja arb fisk aftur :-)
VH
J.D
Vestmanna Kommuna samstarvar við øll, sum vísa vinnulívinum í Vestmanna áhuga. Vit hava havt samband við onkran áhugaðan, og vit samskifta javnan við verandi eigarar.Tað er tó avmarkað, hvussu nógv ein kommuna kann gera annað enn at bjóða góðar karmar; ein kommunan kann ikki sjálv taka lut í vinnuvirksemi. Tað er tí í fyrsta lagi arbeiðsfólk, arbeiðarafeløg og vinnulívsfólk, sum skulu bjóða seg fram.
Feilir
Desember 22 , 2011Tað eru so nógvir feilir í bókunum Vestmanna Søga. Árstøl eru skeiv, fólk mangla í familjum, eftirnøvn eru skeiv o,a.
Hús sum eru bygd í 1925 eru avmyndaði í 1922 og fólk á myndum eru ikki nevnd við rætta navninum.
Kunnu tit ikki geva fólki møguleikan, at senda rættingar inn, so feilirnir kunnur rættast í seinastu bókini ?
Fólk verða avgjørt biðin um at gera vart við feilir. Ætlanin er at gera blað við rættingum, sum kann leggjast inn í bygdarsøguna. Sendið rættingar og viðmerkingar til vestmanna@vestmanna.fo
Viðarlundin og vetrarfriðing
Desember 22 , 2011Í dag er hugstoytt at ganga ígjøgnum viðarlundina. Einir 40-50 seyðir gera sær dælt av øllum vøkstrinum har.
Tað er stórt spell og vanærilig skomm, at bygdarráðið ikki tekur eina avgerð um at seta vetrarfriðing í gildi.
Hvussu kunnu fólk tíma at leggja so stóra orku í okkara viðarlund, tá hesar eru treytirnar?
Nei, eg spyrji bara
Eitt bygdarráð má raðfesta, og vit hava raðfest røktarheimið hægri enn vetrarfriðingina. Harumframt eru onkri praktiskir trupulleikar í sambandi við vetrarfriðingina, m.a. hegning og rulluportur móti grannanum (Válinum). Løgtingið fer væntandi eisini at dagføra lóggávuna á økinum, so at tað verður lættari at vetrarfriða. Tað er helst skilabest at bíða eftir møguligari lógarbroyting.
Bert ein banki eftir
Desember 22 , 2011Hey, !
Tá ið Bank Nordic kunngjørdið, at teir fóru at niðurleggja deildina her í Vestmanna, skrivaði borgarstjórin skriv hesum viðvíkjandi her á síðuni, har hann "hótti" við at kommunan fór at flyta síni bankaviðurskiftið yvir í Eik banka, sum nú er tann einasti eftir her í Vestmanna. Hevur kommunan gjørt álvara av hesum, og um ikki, so hví ?
Annars, so meini eg, at vit vestmenningar skulu flyta okkara bankaviðurskiftið yvir í Eik.
Nøgdur borgari
Grein var á heimasíðuni hjá okkum 18.05.11, har vístu vit á okkara ónøgd við, at BankNordik lat aftur sína deild í Vestmanna. Har er ongin hóttan, men ongin ivi er um ónøgdina. Vestmanna Kommuna kann ikki gevast at samstarva við BankNordik, tí at fleiri av okkara viðskiftafólkum nýta hann vit kunnu t.d. ikki nokta at gjalda starvsfólkum løn á kontu í BankNordik.
Stórur partur av kommunuskuldini er lán í BankNordik, lánini eru veitt eftir lagaligum treytum, og tað loysir seg ikki at siga tey upp.
Hvat vanligir vestmenningar gera vita vit ikki, men helst eru nógvir samdir við tær.
læknaviðurskifti
Desember 22 , 2011Kemur Guðrun Mortensen at forseta sum komunulæknaavloysari eftir 31 desembur 2011? Nær koma vit at hava ein fulltíðarkommunulæknai Vestmanna?
Guðrun Mortensen heldur fyribils fram; væntandi verður søkt eftir nýggjum kommunulækna fyrst í komandi ári.
Fiskivinnuskúlin
Desember 22 , 2011Norðoyingar hava longi vilja fingið klørnar í Fiskivinnuskúlanum, og nú hava teir fingið ræðið á mentamálaráðnum. Mentamálaráðharin hevur longu boða frá, at rationaliseringar skulu gerast á miðnámsskúlaøkinum. Fari bara at heita á bygdarráðið um at gera alt fyri, at at ikki eisini hann fer av bygdini, hóast hetta helst verður ein "Dávid ímóti Goliat"-dystur.
Bygdarráðið fer at berjast fyri Fiskivinnuskúlanum og fyri, at útbúgvingartilboðini á honum gerast fjølbroyttari. Men tú eigur avgjørt eisini at senda okkara einasta løgtingslimi Bárði Nielsen tína áheitan, hann eigur eisini at duga eins væl at ávirka sum klaksvíksingarnir.
Heyganes
Desember 22 , 2011Hey tit!
Royndi ein dagin at skriva og spyrja eitt sindur um støðuni niðri á Heyganesi, men hetta kom ikki í henda teigin, veit ikki um eg havi verið ov nærgangandi? Men altso, tit søgdu at virksemið, allar helst kom aftur har eftir summarfrítíðina, men sum øll síggja, so er einki lív har niðri enn. Vita tit nakað, er nakað í gongd?
Vit svaraðu tað, sum eigararnir søgdu fyri okkum, men mangan brestur ætlan. Sum øll vita, so hevur upsafiskiskapurin verið vánaligur í ár, tí hevur onki grundarlag verið fyri at lata virkið upp. Vit vita, at fleiri eru áhugað í virkinum, men enn er onki ítøkiligt komið á borðið.
Sparingar
Desember 22 , 2011Nú kommunan hevur haft minni inntøkur , er spurningur mín: Verður neyðugt hjá VK at skerja í verandi rækstrarætlan/fýggjarætlan/ýløguætlan.
Og um so er fer tað at hava við sær uppsagnir av starvsfólki. Verður ein játan skert skal tað sjálvandi takast frá onkrum, tað slepst ikki undan.
heilsan
Steingrím Haraldsen
Samlaðu inntøkurnar hjá Vestmanna Kommunu eru ikki nógv lægri enn væntað, men av tí at neyðugt varð at tillaga onkrar játtanir, samtykti bygdarráðið endurskoðaða fíggjarætlan 25.11.11.
Rakstrarútreiðslurnar vórðu lækkaðar úr 28.169.000 kr til 28.078.000 kr. Íløgurnar vórðu hækkaðar úr 10.000.000 kr upp í 10.007.000 kr. Skattainntøkurnar vórðu lækkaðar úr 34.540.000 kr niður til 34.488.000 kr.
Ongin verður sagdur upp, sparingar finnast í øðrum rakstrarútreiðslum.
Jólagáva
Desember 22 , 2011
Hey Vestmanna Kommuna
Fáa starvsfólkini nakra jólagávu frá kommununi í ár?
Heilsan
Ein ið elskar karamellir
Nei, heldur ikki í ár verða karamellur latnar.
Men starvsfólkini hava øll verið til ein góðan og gevandi fyrilestur í november, umframt at øll hava verið boðin við til jólaborðhald.
kavarudding
Desember 19 , 2011Kunnu tit sum sita ì bygdaráðinum ikki prøva at fáa ein tunnil til Leynar igjørnum, so vit sleppa frá at koyra á Vestmanna vegðinum, so koyra vit 5000m og so eru vit í Leynum, og so spara vit brennievni og kavaruddingina. Eg koyri hvønn dag til Tórshavnar at arbeiða, tað sum eg dugi at siggja, so er Vestmanna vegurin illa røktur nú kavin liggur. Tað veður væl salta til omankoyringina til Kvivikar og so er illa,ella slets ikki salta til Vestmannar, man kundi næstan trúð at tað var ein Kvivikssingur i saltaði ???? Siðan tann nýggji parturin av autoverjan er komin upp í summar millum Vestmanna og Kvivik legst nógvur kavi fram vi autoverjuni sum tað ikki hevður gjørt áður, so har má gravast oftari ella mugu vit fáa ein tunnil í gjørnum.
PS:Góða bygdaráð sum situr. Prøvði at arbeiði við at fáa ein tunnil gjørdan til Leynar. So skulu tit siggja at Vestmannabygd ,fer at vaksa i fólkatali, og at tað kann skapða trivna fyri bygduna.
Heimasiðan hjá LV kann ikki nýtast sum er, ein telda kann siga at hálka kann vantast, men teldan kann ikki siga hvussu koyrilikindini eru. Var skuffaður at hoyra kringvarpi segði at tað ikki var koyrandi i Streymoy og Eysturoy, eg prøvaði at koyra til havnar tá var tað væl koyrandi til Havnar og heim aftur. Eitt sindur av jarrok men bilti ikki.Um koyrilikindi vera útvarpaði soleiðs,sum hendan morginum. Kann man ikki stóla uppá hvørki kringvarpi ella LV.Tað kann vera ein òlukka ov nógv fyri bilførðaran.
Kavarudding há LV
Desember 19 , 2011Svar til spyrjara:
Tú finnur yvirlit yvir næstan alt um vegir á www.landsverk.fo. Viðvíkandi salting av vegunum, finnur tú sjálvandi eisini hetta við at fara inn á Koyrilíkindi, Veðurstøðir, Vel viðkomandi støð og trýst so á sjálvt navnið t.d. Høgareyn. Har sær tú freezing point, temperatur og salt :)
Annars haldi eg at vegurin til Vestmannar altíð er so væl ruddaður og saltaður.
Verri var inni í bygdini í morgun kl. 8.40
vh / Birita Signýardóttir
Kavarudding hjá LV
Desember 13 , 2011Veit at tit kanska ikki kunnu svara mær hesum spurningi, men eg fari at royna allíkavæl. Tit plaga at svara tí mesta.
Í samband við tað ringa veðrið sum var mikumorgunin, fari eg at spyrja um tit vita nær LV grevur vegin úr Vestmanna og til Kvívíkar? - ella hvar man kann fáa hetta at vita? Á teirra heimasíðu stendur bara, at saltað/grivið verður millum 05-21 - ikki serliga ítøkiligt svar.
Haldi ikki hasin vegurin altíð verður 'passaður' so væl, og kenni meg ofta ótryggan tá eg skal norð, tí eg veit aldrin nær teir seinast hava grivið. Ongin info er heldur at finna á teirra heimasíðu. Tað einasta man kann fáa upplýst er, at roknast kann við hálku (tað klári eg at hugsa sjálv) og hvussu nógvur vindur er. Onki um har er gott/ringt at koyra, ella nær teir seinast hava grivið/saltað. Hevði ynskt at teirra tænasta var betri. Føli meg ikki tryggan at fara við fleiri smábørnum í bilinum, tá eg ikki veit hvussu koyrilíkindini eru. Og eg eri tíverri noydd at koyra ímillum næstan hvønn dag!
Eg kann viðmerkja, at eg havi tey bestu píkadekkini, so tað er ikki galið við skøðingini av bilinum, sum man annars altíð fær at vita!
Salting
Desember 13 , 2011Altso álvaratos !!! Er tað ongin av kommunumonnunum, sum hyggur at veðurforsøgnunum, so tað kann verða saltað til tíðina um morgnarnar ??? Líkist ongun at tað ikki verður saltað fyrr enn kl. 07.30 ein morgun sum í morgun.
Staðið FM 101 tillukku!
Desember 05 , 2011Tit, ið standa aftanfyri lokalradio gera eitt einastandandi gott arbeiði. Takk fái tit fyri tað og ikki minni tit, ið siga frá. Sera áhugavert at hoyra tykkum báðar Sigurlaug og Ingerð. Lætt og livandi og væl sagt frá - ein sonn fragd at hoyra tykkum. Eg gleði meg til komandi sunnudag, men sig mær eitt. Nær verða endursendingar ? - Eg hoyrdi av góðum grundum ikki alt, tí eg lurtaði eftir framúr góðum adventskórsangi í Vestmanna Kirkju. Jú, vit hava nógv at vera errin av og frøast um.
Takk tit í Kirkjukórinum, ið leggja eitt so stórt og gott arbeiði í, ungdóminum og okkum øllum til gleði og gagn.
Ein væl nøgdur lurtari
RÓS
Desember 05 , 2011Eg vil fegin nýta høvið at rósa kommununi.
Fyrst vil eg fegin takka kommununi fyri eitt frálíkt og sera hugnaligt tiltak í samband við at jólatræðið bleiv tendrað.
Enn einaferð vísti Staðið seg at vera væl til enn eitt tiltak, tey kunnu bara alt á Staðnum, fantastiskt :-)
Hugnaligt er eisini at síggja hvussu vakurt tað er pynta við perum frá Torginum og út til kirkjuna.
Kommunumennirnir sum rudda kava gera eitt gott arbeiðið og hava eisini rós uppiborna. Drívi á!
Vestmenningur, sum smátt byrjar at koma í jólahýri
Røktarheimið
Desember 05 , 2011ein leinkja á høgra bredda á heimasíðuni hjá kommunu, er at man kann fylgja við arbeiðinum, viðv byggingini av røktarheiminum. Men verður tað nakrantíð dagført ? Har eru bara gamlar myndir, so vítt eg dugi at síggja.
ein íð bíðar spentur
kan man ikki ?
Desember 05 , 2011Haldi tað er løgi at tit ikki vita, at virksemi við kampingvognum er í Vestmanna. Tað spyr ein niðanfyri, hvar man kann leiga ein kampingvogn nær vestmanna. Hjálgrím á Heygum leigar kampingvognar. Fylgja tit ikki við í vinnilívinum?
Fjalsvegur
Desember 05 , 2011Er nøkur ítøkilig ætlan gjørd fyri Fjalsveg? Nær verður farið í holt við at gera miðteinin?
Fjalsvegur liggur í byggisamtyktini fyri kommununa heilt út á Háls, men eingin ítøkilig ætlan er um, nær miðteinurin ella framhaldið av vegnum skal gerast.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Áhugavert evniskvøld í 8.ð - gula bólki
Katrin Dagbjartsdóttir, er foreldraumboð í 8.ð (gula bólki), og hon greiðir soleiðis frá:
Foreldrabólkurin í gulum bólki í 8.ð skipaði í gjárkvöldið fyri felags foreldrafundi; undirtøkan var góð, umleið 40 fólk møttu upp. Óli Rubeksen kom vegna SSP at hava ymiskar inngangsframløgur um ung, ungdómslív og um týdningarmikla leiklutin, vit foreldur hava í lívi hjá unglingum okkara.
Eisini fingu foreldrini høvi at tosa saman um evni, sum upptaka børnini nógv:
Hvat klokkan skulu tey ungu vera inni um
kvøldið?
Vanar á netinum?
Rúsdrekka: Skulu tey ungu "læra" at drekka, ella skulu tey vaksnu halda aftur so leingi sum gjørligt?
Eyðvitað kom eingin eintýdd niðurstøða, men tó var púra greitt, at vit foreldur eiga at fylgja við í lívinum hjá tí unga - vísa áhuga, vera í nánd og seta mørk.
Samanumtikið var hetta ein stak góður fundur. Børnini koma nú einaferð úr fleiri flokkum og ymsum skúlum, so her er í roynd og veru talan um nýggjan flokk. Í samráð við Jónfríð Jóanesarson, flokslærara, varð avrátt at stovna ein bólk á Facebook, har foreldur og flokslærai kunnu samskifta um viðkomandi spurningar og mál av áhuga.
Vegna foreldrini takkar foreldrabólkurin SSP og Óla Rubeksen fyri sera gott og
áhugavert kvøld.
Mynd:
Katrin Dagbjartsdóttir


text:
Týr-sangarin ger skúlating í fríløtunum/
Vangamyndin hjá Kringvarpinum fríggjakvøldið var eitt áhugavert prát millum Boga Godtfred og Hera Joensen, sum spurdur um hvat hann ger á konsertferðum um kvøldarnar, tá hann hevur frí, heldur óvæntað svaraði, at hann ger skúlating. Skúlaarbeiði tykist onkursvegna nokk so langt frá tí stereotypa rocknrolllívinum. Tað skilst, at Heri Joensen lesur føroyskt á Fróðskaparsetrinum. Hann hevur áhuga fyri føroyskum og fyri norrønari mentan, umframt fyri tónleikinum, sum hann eftir øllum at døma veruliga brennur fyri. Her er leinki til samrøðuna:


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Starvslýsing eftir Sjúkrarøktarfrøðingi til VEKS Vestur
08.06.2018
Sjúkrarøktarfrøðingur til VEKS
Søkt verður eftir sjúkrarøktarfrøðingi í starvsbrøki 0,8 at seta 1. juli 2018.
Starvsbrøkur kannbroytast eftir avtalu við leiðaran.
Starvið er í blandaðum vaktum og í miðal 2. hvørt vikuskifti.
Góðir møguleikar eru fyri fakligari menning, bæði sum einstaklingur og saman við dugnaligum starvsfelagum.
Starvsstaðið er út frá Heiminum á Grønanesi í Vestmanna.
_ _ _ _ _
Heimatænastan í VEKS er eitt kommunalt samstarv ímillum Vestmanna- Eiðis-,
Kvívíkar- og Sunda Kommunu. Nærri lýsing av virkseminum sæst á heimasíðu okkara www.veks.fo
Førleikar
· Útbúgving og góðkenning sum sjúkrarøktarfrøðingur
· Jaligan og innovativan hugburð til virksemið og sosiala umhvørvið í síni heild, í tøttum og konstruktivum samstarvi við leiðarar, aðrar fakbólkar og einstaka borgaran.
· Lætt við at samskifta, bæði í bólki og við hvønn einstakan.
· Hug til at halda teg dagførdan viðvíkjandi øllum innan- og uttanhýsis viðurskiftum, sum hava ávirkan á dagliga starvið.
· Telduførleika á brúkarastøði.
· Koyrikort til persónbil.
Vit kunnu bjóða
· Dynamiskt og fjølbroytt starv
· Dugnaligar starvsfelagar
· Jaligt og vinarligt arbeiðsumhvørvi
· Skipaða innleiðslu
Setanar- og lønarviðurskifti
Setanarstaðið er Heimatænastan í VEKS
Tann, ið settur verður, má tola broytingar í starvinum, og at hetta kann verða umskipað til eisini at fevna um aðrar uppgávur.
Starvið verður sett sambært sáttmála millum Fíggjarmálaráðið/KAF og Felagið Føroyskir Sjúkrarøktarfrøðingar.
Umsókn
Skrivlig umsókn við avritum av prógvum, cv, viðmælum v.m. skal sendast til
ella
Heimatænastan í VEKS
Bakkavegur 59
FO-350 Vestmanna
Freist
Umsóknir skulu vera okkum í hendi í seinasta lagi mikudagin 20.06.2018.
Nærri upplýsingar um starvið fáast við at venda sær til Miu Pedersen, leiðara, á tlf. 793231.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Vit útbúgva ov nógvar lærarar
Formaðurin í Føroya Lærarafelag sigur í oddagrein í skúlablaðnum, at vit útbúgva ov nógvar lærarar og at vit í staðin áttu at brúkt orku uppá eftirútbúgving
Formaðurin í Føroya Lærarafelag, Herálvur Jacobsen, sigur í dag í oddagrein í Skúlablaðnum, at hann heldur at vit útbúgva ov nógvar lærarar. Hann vísur á, at tað tekur langa tíð at fáa fast starv og samstundis økist talið av umsøkjarum, hvørja ferð eitt starv verður lýst.
Herálvur Jacobsen vísur eisini á at Búskaparráðið í einari frágreiðing visti á at ávist samsvar var millum tal av læraraskúlanæmingum og hvussu nógvir lærarar væntandi blíva pensjoneraðir. Men hesi tøl samsvara ikki rættuliga við tølini hjá Føroya Lærarafelag.
Herálvur Jacobsen sigur, at vit áttu í staðin at brúkt meira orku uppá eftirútbúgving av lærarum.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
27. november 2016
Salka frá Tindsgarði aftur best í Danmark
Føroysk aling fyri íslandsross hevur í vikuskiftinum fingið eina risa viðurkenning.
Tað var mett sum bragd tá føroyskt alda Salka frá Tindsgarði, í fjør fekk hægsta kynbótadóm fyri fýra ára gamlar íslenskar ryssur í Danmark.
Men at tað ikki var av tilvild var prógva nú DI AVL deildi út prísir fyri 2016. Aftur í ár fekk Salka hægsta dóm í sínum flokki, hesaferð í flokkinum, 5 ára gamlar ryssur. Dómurin hækkaði eisini frá 8,07 til 8,27.
Tað er Knút Lútzen ið eigur Salku. Jóanis í Hoygarðinum hevur tamt og vant ryssuna, ið er undan Glotta frá Sveinatungu og Drotning frá Leirubakka.
At ein føroyskt ald ryssa, kann klára seg so væl í altjóða høpi, vísir at tað kann loysa seg at hugsa stórt.
23. november 2016
Arbeiði við nýggja vatnleiðing liðugt !
Aftaná at hava stríðst í nkarar vilkur er hetta tað einasta sum sæst aftur - Men tað sum ikki sæst er at Robbie, Mortan og Símin hava gjørt nýggjan vatnleiðing frá brannpostinum til fordeilingspunktið norðanfyri høllina. Hetta arbeiði ger at høllin nú hevur eitt vatntrýst á 7 bar og fjósini um 4 bar.
So nú skuldi verið lagamanni at spula og vaska, bæði høll og fjós.
Takk fyri tit sum hava tikið hetta takið fyri okkum øll
18. november 2016
Reiðhøllin stongd eina løtu 19/11.
2. november 2016
Ríðisamband Føroya væl nøgt við kappingarárið 2016
Á regluligum nevndarfundi hjá Ríðisambandinum tók nevndin samanum kappingarárið.
Mett verður at hetta hevur verið eitt ár, har framgongd hevur verið á øllum frontum, bæði innan kappríðingar og gongulagskappingar hevur verið vaksandi luttakaratal og hetta er nakað sum ríðisambandið fegnast um.
1. november 2016
Arbeiði í Reiðhøllini
Orðatak sigur at ein kann ikki gera omelett uttan at bróta eggini.
Man kann heldur ikki leggja vatn uttan at tað órógvar.
Felagið er í holt við at leggja nýggjan vatnkaðal, hetta skuldi gjørt at trýstið á vatninum hækkar munanandi. Gott hjá fjósunum men alneyðugt um vit skula hava trýst á brandslangunum í høllini.
Reiðhøllin er stongd frá í dag og til arbeiði at grava vatnkaðal gjøggnum høllina er liðugt.
Abonner på: Indlæg (Atom)


text:
Í samband við at felagið Høganes hevur 25 ár á baki í ár, verður skipað fyri framsýning í Býráðshøllini í Runavík, fram til 12. juni 2009. Á framsýningini eru myndir, sum lýsa søguna hjá sluppini og arbeiðið við at varðveita hana.
08.06.2009
Framsýning um sluppina Høganes
- Roðin skipar fyri hugnaløtu í Løkshøll 7. november
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið


text:
Øssur Hansen hevur úttikið U15-hópin við dreingjum, sum í døgunum 17. til 21. oktober fer til Liktinstein at spæla tveir venjingardystir.
Venjarin hjá U15-landsliðnum við dreingjum, Øssur Hansen, hevur úttikið hópin, sum í døgunum 17. til 21. oktober fer til Liktinstein, har tveir venjingardystir eru á skránni. Báðir dystirnir verða í býnum Ruggell, og spælt verður 18. og 20. oktober.
Teir 18, ið hava fingið landsliðsboð, eru hesir:
Fayo Kruse, EB/Streymur
Óli Mittún, HB
Rógvi Eyðbjørnsson, KÍ
Sigurd Rasmussen, B36
Jacob N. Vilhelm, KÍ
Sverri Mariusarson, EB/Streymur
Heini S. Sørensen, FC Midtjylland (DEN)
Jákup A. Thomsen, Víkingur
Rani W. Sørensen, HB
Áki Samuelsen, FC Midtjylland (DEN)
Ejvind Restorff Mouritzen, HB
Hans Jacob Arngrímsson, Víkingur
Alexander Holm Kilgour, TB/FCS/Royn
Elias Isaksen, Víkingur
Hjarnar Johansen, B68
Tóki á Lógv, KÍ
Oddmar Nybo Jespersen, TB/FCS/Royn
Jóhan Højbro, ÍF


text:
Glas
Glas er eitt tilfar, ið vanliga er gjøgnumskygt og ikki serliga reaktivt, og orsakað av hesum verður tað nýtt til nógv ymisk endamál. Glas verður eitt nú brúkt í vindeygum, til at drekka úr, til goymslu og varveitan av veskum og matvørum, og í evnafrøði. Fólk hava altíð hildið glas vera vakurt tilfar, og tí hevur tað verið nógv brúkt innan brúkslist og list, t.d. brúkar føroyski listamaðurin Tróndur Patursson ofta glas tá hann prýðir bygningar, trappur o.a. Tað at framleiða glas er elligamalt, tað varð gjørt longu í bronsuøldini í Mesopotamia fyri nærum fimm túsund árum síðan, men tá var tað mest framleitt sum litaðar glasperlur. for snart fem tusen år siden, men da mest som fargede glassperler. Rómverjar høvdu eina rættiliga stóra framleiðslu av glasi, serliga av drekkisteypum og prýðislutum, tó brúktu teir ikki glas til vísund, brillur ella teleskop.
Vanliga er glas gjørt av kiseloksid (SiO2) sum eisini uppbyggir kvarts og sand. Kiseloksidið smeltar við 2.000 gradir Celsius. Vanliga skilja vit ímillum føst og flótandi evni, men glas er faktisk bæði og. Vanlig vindeygagløs verða gjørd av sandi, soda og kálk sum smeltast saman við umleið 1500 gradir Celsius. Eftir at tann flótandi glasmassin er køldur niður, storknar hann, men mótsatt fleiri øðrum sløgum av tilfari, so hendir hetta uttan at mýlini í glasinum verða læst først í einum krystalmynstri. Vit kunnu tí gott síggja glas sum eina vestu ið er undiravkøld.[1] Men tað er ein sera støðug veska, tí sjálvt um mýlini liggja hultur til bultur, so broytist struktururin í glasinum so at siga ikki.


text: Ungarska Nikolett Szepesi gavst eftir EM í Rijeka í 2008, og slapp tí eisini undan teimum sonevndu “whereabouts” reglunum. Hesar reglur áseta, at topp-ítróttarfólk allatíð skulu fráboða hvar tey eru, so at antidopingfólk kunnu finna tey og testa tey. Men so møtti hon allíkavæl upp til EM í Istanbul í desember, uttan fyrst at fráboða at hon var byrjað aftur. Og fyri hetta fekk hon altso dopingdóm í eitt ár, við byrjan frá 22. januar 2009, ið merkir at hon millum annað ikki fær luttikið á EM heima í Budapest í summar. Les swimnews.com


text:
Skúlin í Nólsoy varð bygdur í 1970. Seinastu árini er bygt uppí og dentur verður nú lagdur á at bjálva og skifta klædning.
Her eru – afturat lærarastovu og skrivstovu – 2 vanligar skúlastovur og ein serstova, smíðstova, køkur, tónleikarúm og bókasavn. Fimleikahøll er eisini og skúlagarðurin er í stødd til hondbóltsvøll.
Viðurskiftini eru góð við atliti at rørslutarnaðum. Hurðarnar omanfyri eru el-stýrdar og á wc’inum til rørslutarnað, er eisini brúsa. Fer ein koyristólur inn omanfyri, er eingin gátt, ið forðar brúkara at sleppa til ymsu rúmini í skúlanum. Tíanverri er atkomumøguleikin til smíðstovuna tó ikki gjørd við atliti at koyristóli.
Skúlaárið 2018 / 2019 ganga 10 næmingar í Nólsoyar skúla í 1. til 7. árgangi. Árgangirnar eru býttir í 2 bólkar, yngri bólkur (1.-3. fl.) og eldri bólkur (4. – 7. fl.). Lærararnir eru 3.


text: Altjóða antidopingfelagskapurin WADA umhugsar sambært norska kringvarpið NRK at merkja allar ítróttarstjørnur við GPS, til altíð at kunna finna tær, tá ið tilvildarlig dopingtest skal gerast. Norskir skískjúttin Halvard Hanevold viðmerkir í greinini, at ‘whereabouts’-reglurnar longu sum er eru so mikið strangar, at teir tað sama kunnu íðkararnar til GPS-merktar bjarnir: “De har ganske god kontroll på oss allerede, slik det er i dag. Så om vi skal gå rundt som en GPS-merka bjørn, går det kanskje litt langt”


text:
Samanumtøka kap 1 og kap 2
Samanumtøka
Húskið-kjarnin í samfelagnum.
1) Samandráttur av kapittul 1
2) Greið frá hesum orðum og hugtøkum: Socialisering, Samleiki, Arvur og umhvørvið, Normar, Býtisbúskapur, Peningabúðskapur, Kynsleiklutir
3) Hvat heldur tú at tey ungu í gamla bóndasamfelagnum lærdu av at arbeiða saman við teimum vaksnu?
4) Kjarnuhúskið er enn vanligasta húskið í Føroyum í dag. Hvørji virði heldur tú, at kjarnhúskið hevur mist, sum gamla stórhúskið hevði í bóndasamfelagnum?
5) Kyn og kynsleiklutir: Hava gentir og dreingir ymskar leiklutir í húskinum? og í samfelagnum?
6) Greið frá hvørjar hugsanir tú hevur um kynsleiklutir
Skúlin- eitt stað at læra
1) Samandráttur av kapittul 2
2) Greið frá hesum orðum og hugtøkum: Materiell virði, moralsk virði, formligar reglur, óformligar reglur
3) Í gamla bóndasamfelagnum gingu børn og ung lítið í skúla, tey fóru tíðliga út at arbeiða. Hvat heldur tú tey lærdu sum tú ikki lærir nú ? og umvent hvat lærir tú sum tey ikki lærdu ?
4) Hvussu hjálpir skúlin okkum at gerast góðir samfelagsborgarar ?
5) Hvørjar formligar reglar hava vit á skúlanum
6) hvørjar óformligar reglar hava vit á skúlanum.


text:
Slóðbrótandi oljuútbygging í Barentshavinum seinkað
Tað vóru stór tíðindi í altjóða oljupressuni, tá italska
oljufelagið fann Goliat oljukelduna í Barentshavinum norðan fyri
Norðurnorra. Hetta var fyrsta veruliga lønandi oljufundið í
Barentshavinum.
Felagið gjørdi av at byggja kelduna út, men tað hevur
gingið striltið at fáa nýggjastu tøknina uppá pláss. Tí er útbyggingin
nógv seinkað.
Talan er um ymsar nýggjar tøkniligar
loysnir, sum skulu takast í brúk, ið eftir øllum at døma krevja meira
tíð enn roknað við. Avbjóðingarnar hava verið nógvar hjá italska
oljurisanum, sum nøkur ár herfyri eisini var partur av leitingini við
Føroyar.
Goliat sigst ananrs at vera ein einastandandi og slóðbrótandi tøknilig verkætlan. Allar loysnirnar eru skræddaraseymaðar fyri at ganga serstøku krøvunum við kulda og myrkuri á møti. Tøknin, sum er vald at brúka, er fyrsta floks og nakað heilt fyri seg. Pallurin hevur sylindaraskap og eru eisini nógvar avbjóðingar knýttar at tí.
Hóast trupulleikar og seinkingar verður oljuverkætlanin veruleiki og fer sum tann fyrsta at lata dyrnar upp til Barentshavið.


text:
Uppvenjingarstøð við kosti og vistarhaldi
17. oktober 2016
Tjarnagarður sum uppvenjingarstøð
Talan er ikki um ”barnagarð” fyri eldri, har vit klistra, klippa og gera jóla- og páskapynt, men har hvør einstakur fær persónliga hjálp til at klára seg, og har hjálparfólk fylgir við heim fyrstu tíðina.
Tá gamla Marinustøðin við Hoyvíkstjørn á sinni varð keypt til eldraøkið í Tórshavnar kommunu, samtykti býráðið, at hon skuldi brúkast sum uppvenjingarstøð til røktarheimsfyribyrgjandi tiltøk. Marinustøðin fekk navnið Tjarnargarður og skuldi brúkast sum millumstatión við persónligari uppvenjing í nakrar vikur hjá okkara eldru borgarum, sum vóru útskrivað av Landssjúkrahúsinum.
Á Tjarnargarði skuldu vit fáa uppvenjing, og heimaftur komin, hava møguleika at halda fram við ambulantari viðgerð fyri at halda uppvenjingini við líka. Endamálið var, at vit skuldu kunna klára okkum sjálvi heima við hús.
Somu áskoðan hevði landsstýrið ikki. Eldraøkið hoyrdi tá undir landið, og víst varð til løgtingslóg um rentu- og avdráttarfrí studningslán innan eldraøkið, har ikki eitt einasta orð stóð um "røktarheimsfyribyrgjandi tiltøk".
Av tí sama datt upprunaliga verkætlanin við Tjarnagarði sum uppvenjingarstøð niður fyri.
Sjálv haldi eg, at hetta var ein bílig landsstýris-umbering fyri at sleppa undan fíggjarligu ábyrgdini, tá tað kom til eldraøkið.
Hjálparfólk fylgja við
Øll vilja vit helst búgva heima.
Kunnu vit fáa eitt betri lív við uppvenjing eftir lidna sjúkrahúslegu, eiga vit eisini at hava møguleikan at taka við tilboðum hesum viðvíkjandi.
Uppvenjingarstøðin skal ikki verða ein ”barnagarður” fyri eldri, har vit klistra, klippa og gera jóla- og páskapynt, men har hvør einstakur fær hjálp til at klára seg heima, og har hjálparfólk fylgir við heim fyrstu tíðina.
Vit gerast eldri. 90 og 100 ára føðingardagar eru ikki sjáldsamir longur, samstundis gerast bíðilistarnir til samdøgurstovnar longri og longri fyri hvønn dag.
Um vit høvdu eina uppvenjingarstøð við kost og logi til okkum eldru eina tíð, er einki at ivast í, at bíðilistarnir til røktarheimini minkaðu heilt fitt.
Til undanfarnu kommunuval hava vit fleiri ferðir lagt dent á, at so skjótt eldraøkið varð lagt út til kommunurnar, fóru vit í Sambandsflokkinum í gongd aftur við hesa verkætlan, og hesa ætlan halda vit fast um.
Tað tekur tíð, men tað ber væl til.
Fígging skal til
Sambandsflokkurin í Tórshavnar býráð hevur ikki slept ætlanini um eina uppvenjingarstøð burturav.
Sambandsflokkurin í Tórshavnar kommunu hevur heldur ikki gloymt tey, ið rakt eru av demens, líka mikið, hvussu ung ella gomul, tey eru.
Hendan partin av býarborgarum okkara hava vit skyldu at taka okkum av.
Vit hava heimið í Vallalíð, men tað er ikki nóg mikið. Vit mugu hava eitt heim ella ein stovn, har demensrakt, sum ikki eru alt ov illa fyri, javnan kunnu koma og har tey kunnu kenna seg heima.
Tað er okkara ynski.
Well, alt hetta krevur fígging.
Pengar skulu til, men er tað so, sum tey siga, at kommunukassin er sprenfullur, er eisini pláss til hetta, tí uttan okkum gomlu var kommunan ikki so væl fyri, sum hon er.
Skilaleysu húsakeypini í Tórshavnar kommunu siga okkum so mikið, at ikki er gott við eini slíkari samgongu sum henni, vit hava verið plágað av seinastu fýra árini.
Beate L. Samuelsen
valevni Sambandsfloksins til býráðsvalið í Tórshavnar kommunu
RN
Aftur


text:
Thursday, March 9, 2017
‘Sjófeingi’ og ófrættakendir fótonglar
Nú eitt lógaruppskot um “fyrisiting av sjófeingi” er lagt fram aftan á tíggju ár, stingur ein keðiligur spurningur seg upp: hvat kann ætlanin vera við at noyða tær fremstu fyritøkurnar í fiskivinnuni at skerja sítt virksemi so munandi?
Nú er at spenna trygdarbeltið og ikki at vera fyri, tí oman av tindum er komið eitt ódefinerað nýyrði yvir Føroya land: sjófeingi. Í uppskoti til lóg um “fyrisiting av sjófeingi” vil onkur eftir øllum at døma leggja nýggjan sjógv millum vinnuliga og politiska stætt, og førka seg enn longur frá tí veruleika sum fólkið úti kring oyggjarnar livir undir.
Hetta er ikki ein greining av øllum uppskotinum men heldur ein fyribils viðmerking til ávísar partar av tí. Sjálvur málburðurin kundi bent á at her snýr tað seg ikki bara um at so ella so niðurminka ella fremmandgera fiskivinnuna, men eisini um at tyngja hana við nýggjum reguleringum og paragrafum og strammingum, hvør skal siga: her má eingin ivi vera um at tann ið vágar sær at fáast við fiskivinnu skal so sanniliga eisini fáa ríkiligt av extraordinerum krøvum við innbygdum hóttanum um avtøku av loyvum.
Vónandi verður bøtt um hetta undir teimum komandi tveimum-trimum vikunum meðan uppskotið er til hoyringar.
Málbrúkið er eitt. Sjálvt innihaldið er annað og meira, og har sker ymiskt í eyguni hjá teimum ið varða av og liva í vinnuni. Ikki nógv er at síggja til tað sum kom frá Nýskipanarnevndini — hvat so endamálið var við at seta ein tílíkan bólk av serfrøðingum. Hinvegin er tað løgna hugtakið við uppboðssølu av fiskirættindum hevjað upp til eitt megintema, har ymiskir prosentpartar av veiðini eftir ymiskum fiskasløgum skulu seljast via uppboð. Í stuttum er talan um sera umfatandi partar av veiðini, og ásetingarnar um hvussu nógv av hvørjum fiskaslagi ið skal á uppboðssølu tykjast heldur enn ikki fløktar; sambært metingar skulu heilt upp til eini 60% av verandi rættindum til at veiða sild seljast um alment uppboð.
At mótstøðan ímóti hesum uppboðssølu leisti alla tíðina hevur verið stór, serliga í vinnuni men eisini í samfelagnum yvirhøvur, tykist ikki at hava rinið við hjá teimum ið hava orðað uppskotið.
Samstundis er uppskotið, beint ímóti tilmælinum hjá Nýskipanarnevndini, væl stappað við orðingini “ogn Føroya fólks” hóast eingin enn heilt tykist hava skilt hennara neyva lógarliga týdning.
Miðsavning?
Men tað sum hevur sent ein skelk gjøgnum serliga uppsjóvarvinnuna, er ein nýggj anti-trust regla sum við garanti, um hon ikki verður broytt, illa kann annað enn innibera eina beinleiðis niðurlaging av teimum leiðandi fyritøkunum í fiskivinnuni. Tað er ringt at síggja endamálið við hesum, tá hugsað verður um hvussu lítið samfelag tað føroyska er og hvussu fjølbroytt og breið luttøkan í fiskivinnuni, herundir uppsjóvarvinnuni, í veruleikanum er, samanborið við onnur lond.
Uppsjóvarfiskiskapur á okkara leiðum ídag er nevniliga ein serlig vinnugrein sum krevur rættiliga stór og framkomin skip og dýra útgerð; fyri yvirhøvur at taka lut í hesari vinnu mást tú veiða og avreiða rættiligar stórar mongdir av fiski, soleiðis at rakstrur og kapitalkostnaðir kunnu forsvarast og forrentast. Skal eingin av teimum fýra leiðandi aktørunum her hava størri part av veiðini enn 15% so mugu teir minkast, og at krympa sítt vinnuliga virksemi er alt annað enn hugaligt fyri eina fyritøku og hennara starvsfólk; tá má framfýsni fáa lok á, ognir helst seljast og fólk sigast úr starvi. Tað kann skjótt fáa svartskygni at spreiða seg, til skaða fyri bæði vinnu og samfelag.
Er hetta veruliga ætlanin? Tey sum skulu fyrisita ‘sjófeingið‘ hjá okkum — og síggja til at eingin sleppur at vaksa seg nóg stóran av fiskaríi til at kunna hava nakað nevnivert av kapitali og fíggjarorku til íløgur, menning og altjóða marknaðarføring — hava tey yvirhøvur gjørt sær nakrar veruligar tankar um tær samfelagsbúskaparligu avleiðingarnar av tílíkum?
Sjálvt uppboðssølu proponenturin Hermann Oskarsson viðgekk á Facebook so mikið: “Antitrustreglur í fiskivinnulóggávuni er sum pínutablettir móti tannapínu. Antitrustreglur hjálpa ikki upp á nakað sum helst í fiskivinnu, tí tær eru ætlaðar at verja brúkaran móti ovurprísum vegna monopolstøðu. Føroyingar eru bara ikki brúkarar í hesum føri. Men reglurnar eru eftir øllum at døma propagandistiskt neyðugar nettupp tí at samgongan hevur ætlað at halda fram at geva verandi reiðarum atgongdina til fiskiríkidømið ókeypis. Ikki tí at tær hjálpa okkum nakað — antitrustreglurnar — men tí at tær fyrigykla okkurt slag av avmarking. Hon er bara púra óneyðug um rætt varð atborið.”
Tílíkir fótonglar at leggja fyri eina sera vælvirkandi vinnu eru óneyðugir, ómotiveraðir og órógvandi; vit hava nevniliga ikki stórvegis trupulleikar av miðsavnan í tí føroysku fiskivinnuni. Ja, Ísland hevur í heilum verið tikið fram sum ræðudømi um hetta; men fólk tykjast gloyma at tann landafrøðiligi munurin millum Føroyar og Ísland er ovurstórur — meðan avtofting av bygdum og býum hevur verið ein sera óheppin avleiðing av kvotahandlum í Íslandi, er vandin fyri hesum ikki til staðar yvirhøvur í Føroyum í nevniverdan mun, tí her er sum heild sera stutt millum býir og bygdir, og okkara samferðslukervi dekkar rættiliga væl okkara lítla land alt sum tað er. Tað er ikki sum í Íslandi.
Um ‘sjófeingi’ hevði Johnny Thomsen annars hendan spurning, eisini á Fjesbókini: “Nú uppskotið um nýskipan av vinnuligum fiskiskapi verður sett fram, verður orðið ‘sjófeingi’ brúkt. Tað tykist vera nýgjørt, eg finni tað ið hvussu er ikki í nakrari orðabók (um eg fari skeivur, hevði eg verið fegin um at fingið tað at vita). Tað sum undrar meg eitt sindur, er at orðið ongastaðni verður definerað greitt juridiskt (og kanska biologiskt). Misskiljið meg ikki, eg havi einki ímóti orðinum, tað riggar bara heilt væl eftir sama mynstri sum ‘torvfeingi’, ‘vatnfeingi’ o.o. Og eg kann eisini gita mær nøkulunda til hvat tað er ætlað at merkja. Men eigur ein juridiskur tekstur ikki at hava eina neyva juridiska lýsing av einum orði og hugtaki, sum ikki hevur verið brúkt fyrr og sum ikki kann sláast upp nakrastaðni, so lesarin ikki verður noyddur at gjøtla um hvat man vera havt í huga?”
Nú er at spenna trygdarbeltið og ikki at vera fyri, tí oman av tindum er komið eitt ódefinerað nýyrði yvir Føroya land: sjófeingi. Í uppskoti til lóg um “fyrisiting av sjófeingi” vil onkur eftir øllum at døma leggja nýggjan sjógv millum vinnuliga og politiska stætt, og førka seg enn longur frá tí veruleika sum fólkið úti kring oyggjarnar livir undir.
Hetta er ikki ein greining av øllum uppskotinum men heldur ein fyribils viðmerking til ávísar partar av tí. Sjálvur málburðurin kundi bent á at her snýr tað seg ikki bara um at so ella so niðurminka ella fremmandgera fiskivinnuna, men eisini um at tyngja hana við nýggjum reguleringum og paragrafum og strammingum, hvør skal siga: her má eingin ivi vera um at tann ið vágar sær at fáast við fiskivinnu skal so sanniliga eisini fáa ríkiligt av extraordinerum krøvum við innbygdum hóttanum um avtøku av loyvum.
Vónandi verður bøtt um hetta undir teimum komandi tveimum-trimum vikunum meðan uppskotið er til hoyringar.
Málbrúkið er eitt. Sjálvt innihaldið er annað og meira, og har sker ymiskt í eyguni hjá teimum ið varða av og liva í vinnuni. Ikki nógv er at síggja til tað sum kom frá Nýskipanarnevndini — hvat so endamálið var við at seta ein tílíkan bólk av serfrøðingum. Hinvegin er tað løgna hugtakið við uppboðssølu av fiskirættindum hevjað upp til eitt megintema, har ymiskir prosentpartar av veiðini eftir ymiskum fiskasløgum skulu seljast via uppboð. Í stuttum er talan um sera umfatandi partar av veiðini, og ásetingarnar um hvussu nógv av hvørjum fiskaslagi ið skal á uppboðssølu tykjast heldur enn ikki fløktar; sambært metingar skulu heilt upp til eini 60% av verandi rættindum til at veiða sild seljast um alment uppboð.
At mótstøðan ímóti hesum uppboðssølu leisti alla tíðina hevur verið stór, serliga í vinnuni men eisini í samfelagnum yvirhøvur, tykist ikki at hava rinið við hjá teimum ið hava orðað uppskotið.
Samstundis er uppskotið, beint ímóti tilmælinum hjá Nýskipanarnevndini, væl stappað við orðingini “ogn Føroya fólks” hóast eingin enn heilt tykist hava skilt hennara neyva lógarliga týdning.
Miðsavning?
Men tað sum hevur sent ein skelk gjøgnum serliga uppsjóvarvinnuna, er ein nýggj anti-trust regla sum við garanti, um hon ikki verður broytt, illa kann annað enn innibera eina beinleiðis niðurlaging av teimum leiðandi fyritøkunum í fiskivinnuni. Tað er ringt at síggja endamálið við hesum, tá hugsað verður um hvussu lítið samfelag tað føroyska er og hvussu fjølbroytt og breið luttøkan í fiskivinnuni, herundir uppsjóvarvinnuni, í veruleikanum er, samanborið við onnur lond.
Uppsjóvarfiskiskapur á okkara leiðum ídag er nevniliga ein serlig vinnugrein sum krevur rættiliga stór og framkomin skip og dýra útgerð; fyri yvirhøvur at taka lut í hesari vinnu mást tú veiða og avreiða rættiligar stórar mongdir av fiski, soleiðis at rakstrur og kapitalkostnaðir kunnu forsvarast og forrentast. Skal eingin av teimum fýra leiðandi aktørunum her hava størri part av veiðini enn 15% so mugu teir minkast, og at krympa sítt vinnuliga virksemi er alt annað enn hugaligt fyri eina fyritøku og hennara starvsfólk; tá má framfýsni fáa lok á, ognir helst seljast og fólk sigast úr starvi. Tað kann skjótt fáa svartskygni at spreiða seg, til skaða fyri bæði vinnu og samfelag.
Er hetta veruliga ætlanin? Tey sum skulu fyrisita ‘sjófeingið‘ hjá okkum — og síggja til at eingin sleppur at vaksa seg nóg stóran av fiskaríi til at kunna hava nakað nevnivert av kapitali og fíggjarorku til íløgur, menning og altjóða marknaðarføring — hava tey yvirhøvur gjørt sær nakrar veruligar tankar um tær samfelagsbúskaparligu avleiðingarnar av tílíkum?
Sjálvt uppboðssølu proponenturin Hermann Oskarsson viðgekk á Facebook so mikið: “Antitrustreglur í fiskivinnulóggávuni er sum pínutablettir móti tannapínu. Antitrustreglur hjálpa ikki upp á nakað sum helst í fiskivinnu, tí tær eru ætlaðar at verja brúkaran móti ovurprísum vegna monopolstøðu. Føroyingar eru bara ikki brúkarar í hesum føri. Men reglurnar eru eftir øllum at døma propagandistiskt neyðugar nettupp tí at samgongan hevur ætlað at halda fram at geva verandi reiðarum atgongdina til fiskiríkidømið ókeypis. Ikki tí at tær hjálpa okkum nakað — antitrustreglurnar — men tí at tær fyrigykla okkurt slag av avmarking. Hon er bara púra óneyðug um rætt varð atborið.”
Tílíkir fótonglar at leggja fyri eina sera vælvirkandi vinnu eru óneyðugir, ómotiveraðir og órógvandi; vit hava nevniliga ikki stórvegis trupulleikar av miðsavnan í tí føroysku fiskivinnuni. Ja, Ísland hevur í heilum verið tikið fram sum ræðudømi um hetta; men fólk tykjast gloyma at tann landafrøðiligi munurin millum Føroyar og Ísland er ovurstórur — meðan avtofting av bygdum og býum hevur verið ein sera óheppin avleiðing av kvotahandlum í Íslandi, er vandin fyri hesum ikki til staðar yvirhøvur í Føroyum í nevniverdan mun, tí her er sum heild sera stutt millum býir og bygdir, og okkara samferðslukervi dekkar rættiliga væl okkara lítla land alt sum tað er. Tað er ikki sum í Íslandi.
Um ‘sjófeingi’ hevði Johnny Thomsen annars hendan spurning, eisini á Fjesbókini: “Nú uppskotið um nýskipan av vinnuligum fiskiskapi verður sett fram, verður orðið ‘sjófeingi’ brúkt. Tað tykist vera nýgjørt, eg finni tað ið hvussu er ikki í nakrari orðabók (um eg fari skeivur, hevði eg verið fegin um at fingið tað at vita). Tað sum undrar meg eitt sindur, er at orðið ongastaðni verður definerað greitt juridiskt (og kanska biologiskt). Misskiljið meg ikki, eg havi einki ímóti orðinum, tað riggar bara heilt væl eftir sama mynstri sum ‘torvfeingi’, ‘vatnfeingi’ o.o. Og eg kann eisini gita mær nøkulunda til hvat tað er ætlað at merkja. Men eigur ein juridiskur tekstur ikki at hava eina neyva juridiska lýsing av einum orði og hugtaki, sum ikki hevur verið brúkt fyrr og sum ikki kann sláast upp nakrastaðni, so lesarin ikki verður noyddur at gjøtla um hvat man vera havt í huga?”
Subscribe to: Post Comments (Atom)


text:
Tá bleytur bindiklubbamaður útlivir sín ikki-eksisterandi samleika... - Eidesgaard og Breckmann
Sambært avvarðandi miðili er Óli Breckmann vorðin meldaður fyri brot á grein 266b í revsilógini. Grund? Jú, tí hann hevur kallað norðurkoreanska leiðaran Kim Jong-un eitt “skeivoygt sosialistiskt knetti”.
First things first: hasin Eidesgaard hevur desperat brúk fyri eini fucking hobby, tí antin keðir hann seg av hundunum til, ella hevur hann uppbygt eitt sera forkomandi hatur til mannin, hann hevur valt at brúkta tíð uppá og, tessvegna, nú eisini frammanundan strongda ákæruvaldið skal brúka tíð uppá.
Í øðrum lagi, og týdningarmeiri: tað einasta, ið so linliga ber á brá av nøkrum "ærumeiðandi" í “skeivoygt sosialistiskt knetti” er "skeivoygt"; og tó, tí hetta er treytað av, hvat tann meldaði handan idiotisku meldanina eginliga leggur í orðið "skeiv" í tvíorðinum "skeivoygt", tvs hvussu skeiv ella á skák uppeftir eyguni hjá hasum despotiska bølmenninum eru.
Tá ið Sprotin kann vísa á, hvat "skeivoygt" er, sjá omanfyri!, tá skal tann ákærandi greitt vísa á, at tað er nakað galið í tí at hava "skeiv eygu", men hartil, at tann meldaði eisini heldur tað og, at enda, at tað greitt kann ávísast, at nakað "ærumeiðandi" finst í setninginum, tá semantiskt greinaður.
"Sosialistiskt" er ikki nakað negativt - tvørturímóti; ikki eingongd "sosialdemokratiskt" er tað - soleiðis ordiligt.
"Knetti" er nakað, tú etur, og eru ikki neyðturviliga altíð hvít, og tað eru norðurkoreanar eiheldur - hvítir, altso; og trupult er at ávísa nakra tilætlaða æruskemming ímóti nøkrum bólki av fólki.
Og tað er jú tað, ein sonevnd ærumeiðing mótvegis bólkum ella minnilutum, eliterum ella ei, talufrælsisskerjandi 266b snýr seg um.
Bindiklubbar eru fyri konufólk, Eidesgaard, og samleiki er nakað, tú útinnir inneftir, ikki sum liður í einum sjálvsprofilerandi fantast-projekti.
Agga Niclasen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Tvístøða (42) - Øll sendingin
Kjaksending við Harry Knudsen, Sunnevu Mohr og Arna Zachariassen. Tóri Højgaard er vertur.
Spurningur 1: (5:10) "Í hesum døgum verða nógv ung fermd. Ferming er ein stórhending í lívinum hjá teimum ungu, ið onkusvegna markerar at man nú er farin frá at vera barn til at vera vaksin. Ella næstan vaksin í hvussu so er.
Men tað tykir mær sum, at alt resið rundan um hesa, annars góðu, siðvenju bara blívur verri og verri. Alt skal vera størri, og ógvusligari, og dýrari. Hús skulu umvælast, hundraðtals gestir bjóðast, og unglingin sjálvur skal mest sum druknast í peningi og øðrum gávum.
Er hetta ikki fari ov langt?"
Spurningur 2: (18:20) "Kendi fyrrverandi politikarin Óli Breckmann, ið nú er vertur á R7, verður møguliga skuldsettur fyri brot á 266b í revsilógini. Orsøkin er, at hann í sendingini “Andøvsløtan” fyri áleið hálvum ári síðani, kallaði Norðurkoreanska einaræðisharran Kim Jong Un fyri eitt “skeivoygt sosialistiskt knetti”. Hetta fekk øði í ein mann, ið valdi at melda til løgregluna.
Hvat halda tit? Er tað í lagi at nýta slíkan málburð? Ella eigur Óli Breckmann at verða revsaður fyri útsøgnir sínar? Skal tað vera nakað mark fyri hvat man kann siga, ella eiga fólk at kunna siga tað tey vilja so leingi tey ikki beinleiðis hótta onnur?"
Spurningur 3: (37:00) "Á sosialu miðlunum hevur man nú, í fleiri ár eftir hondini, sæð kvinnur ið leggja út myndir av sær sjálvum. Ikki fotomodell-aktigar kvinnur, men vanligar kvinnur, ið kanska hava ov nógv kilo, ella á annan hátt ikki passa inn í vakurleika-idealið í samfelagnum í dag. Hesin sokallaða kropspositiviteturin er ætlaður at gera upp við hetta idealið, sum kann ganga útyvir sjálvsálit og í ringasta føri sálarheilsuna. Men hvat við kropsligu heilsuni? Tað er veruliga ósunt og kropsliga skaðiligt t.d. at viga ov nógv og at eta ringan mat. Hvat heldur panelið um hesa nýggju dilluna?"
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Bassaføðingardagurin í Sørvági fluttur til Giljanes
mentan14-06-2018 - 16:08 - Jóanis Nielsen
Vegna veður er Bassaføðingardagurin, sum skuldi vera á Country Festivalinum, fluttur til Ítróttarhøllina á Giljanesi hósdagin kl. 17.
Á Bassaføðingardegnum fara Angela og Hannibal at undirhalda og evnið hesaferð er Føroyingasøga. Á Giljanesi verður m.a. eisini møguleiki at grava eftir gulli, fiska Bassar, hoppa í hoppiborg, koyra í hestakaret, spæla fótbólt við Bassa og øðrum fótbóltsspælarum. Øll børn fáa gávu og ballón frá Bassa.
Les meira um Bassaføðingardagarnar kring landið her.


text:
- Tíðindi, mentan og ítróttur
Endaðu á sætta plássi
Føroyska U17-landsliðið í fótbólti hevur spælt seinasta dyst NM-kappingini, sum seinastu dagarnar hevur verið í Føroyum. NM-kappingin er ein kapping millum norðurlond.
Føroyar taptu teir báðar fyrstu dystirnar, men hóskvøldið spældu teir javnt móti Kina, sum luttekur í kappingini sum gestaland. Hetta merkti, at Føroyar skuldu spæla um fimta plássið móti Svøríki.
Tann dysturin var spældur á Tórsvølli fyri løtu síðani. Sviar vóru sterkara liðið, og tá farið varð til hálvleiks var støðan 2-0. Eitt mál varð skorað í triðja hálvleiki, tá sviar løgdu seg fram um 3-0, sum eisini gjørdist endaliga úrslitið.
Sostatt endaðu Føroyar á einum sætta plássi í NM-kappingini. 8 lond luttaka í kappingini, umframt Norðurlondini eru Kina og Norðurírland við sum gestalond.
Tey bæði gestalondini endaðu aftast í kappingini. Føroyar gjørdust sum vera man nummar seks, meðan Svøríki endaði sum nummar fimm. Norra endaði á einum fjórða plássi, og Danmark gjørdist nummar trý.
Finalan, sum verður millum Ísland og Finland, verður spæld á Tórsvølli klokkan hálvgum trý í dag.
Sí eisini


text:
VP vísti fyri løtu síðani á, at lítið skil var í tíðindaskrivunum sum send eru út frá Fiskimálaráðnum, og nú hevur so Fiskimálaráðið víst rættstundis umhugsni og treytaleyst nærlagni og sent rætting út.
Hetta er rættingin:
Fiskimálaráðið skal boða frá, at avgreiðslan av afturlatnu uppboðssølunum av rættindum at veiða norðhavssild og makrel er útsett eina viku.
Fiskimálaráðið hevur boðað frá, at afturlatnu uppboðssølurnar av rættindum at veiða 10.901 tons av makreli og 7.490 tons av norðhavssild verða ávikavist 14. august og 16. august 2018.
Undanfarnu uppboðssølur hava víst, at luttøkan hevur verið avmarkað. Í hesum døgum verða umsóknirnar um menningarkvotur avgreiddar. Tað kann hava fyrimunir fyri vinnuna og luttøkuna í uppboðssølunum, at hesar eru avgreiddar, áðrenn sølan av langtíðarrættindum at veiða makrel og norðhavssild verða framdar.
Boðað verður tí frá, at sølan av rættindum at veiða makrel verður avgreidd 21. august 2018. Seinasta freist at lata boð inn er 21. august kl. 12.00.
Sølan av rættindum at veiða norðhavssild verður avgreidd 23. august 2018. Seinasta freist at lata boð inn er 23. august kl. 12.00.
Um boð eru latin inn, kunnu tey standa við, tá ið uppboðssølurnar verða avgreiddar í august. Um boðgevar ynskja tað, kunnu hesi boð takast aftur, og nýggj boð kunnu latast inn í staðin.
Les eisini:
Um tú veitst okkurt, sum VP ikki veit - skriva so til vp@vp.fo


text:
Barnakarnival 2011
Skrá:
Kl. 15.00 Skrúðgongan við øllum børnunum , tónleikarum, skótum og Politi eskorte fer frá Margáir til Kráir
Kl. 15.20 Vælkomin til Kráir
Kl. 16.00 Angela og Hannibal eru á pallinum
Kl. 17.00 Karius og Baktus syngja á pallinum og aftaná verða tey á økinum millum okkum.
Annars verður nógv stuttligt at uppliva. Hoppiborgir, andlitsmáling, klovnar, mótasýning, tónleikur, Tattoo, traktorar, maskinur og Ambulansi verður á økinum.
Eisini verður høvi til at keypa kaffi/the og vaflur, pylsur og trøllasaft :)
Finn Stampe er frásøgufólk og fer at syrgja fyri at vit hava tað stuttligt :)


text:
Starvsfólkasamleiki
– Sama eyðmerking við hús og til arbeiðis, men í ymiskum høpi
Sum starvsfólk fremja vit okkara starv vegna arbeiðsgevaran. Tá ið fleiri og fleiri uppgávur verða framdar talgilt, verður tørvur á, at vit eisini kunnu eyðmerkja okkum sum starvsfólk.
Hetta hava vit sum so altíð gjørt, og fleiri okkara hava undirskrivað skjøl í okkara starvi. Í hesum støðum undirskriva vit sum starvsfólk og ikki sum privatpersónar.
Skulu vit so hava tveir samleikar? Nei, tað nýtist ikki, men tað kann vera eitt val, ið vit kunnu taka í samráði við arbeiðsgevaran. Sum meginregla er ikki neyðugt við einum serstøkum starvsfólkasamleika, tí tað er møguligt at knýta okkara privata samleika at arbeiðsplássinum, og harvið ber til at skráseta tann einstaka at starvast í eini ávísari fyritøku ella ávísum stovni. Á tann hátt tørvar tí einstaka borgaranum bara ein lykil og at minnast eitt sett av kotum.
Hugsanin við hesum partinum av talgilda samleikanum er at gera tað møguligt hjá arbeiðsgevarum at knýta afturat og melda frá starvsfólk. Tað er tó ikki hugsanin, at øll starvsfólk skulu knýtast at arbeiðsgevaranum, men bara tey, ið av ymsum orsøkum skulu fremja talgildar uppgávur vegna arbeiðsgevaran.
Hvørji brúkararættindi, tað einstaka starvsfólkið fær, veldst um, hvørjum skipanum, tað arbeiðir við, og hetta verður skrásett hjá tænastuveitarunum. Tað er sostatt ein avtala millum eitt nú bankan og arbeiðsgevaran, hvørji ítøkilig rættindi starvsfólkið skal hava í teimum skipanum, bankin veitir arbeiðsgevaranum.
Við eini sentralari skráseting av, hvørjir borgarar hava heimild at fremja talgildar uppgávur vegna ein arbeiðsgevara, kann arbeiðsgevarin taka heimildir frá einum starvsfólkii alt fyri eitt, um tørvur er á tí.
Um tilknýtið millum borgara og fyritøku heldur uppat, ávirkar hetta ikki privatu nýtsluna av talgilda samleikanum hjá borgaranum.


text:
ALT SUM ER FAST LOYSNAR/
Mikukvøldið 18.mai klokkan 20 er poesikvøld í Steinprenti.
Umframt at síggja verkini hjá danska yrkjaranum og myndlistakvinnuni Toni Larsen, sum hanga og standa í framsýningarrúminum, býðst eisini høvið at uppliva yrkingar lisnar upp av bæði royndum og nýggjum yrkjarum. Heitið á poesitiltakinum er byrjanin av yrkingini Onkran morgun, ið var fyrsta yrkingin í savninum Brúgvar av svongum orðum, sum Jóanes Nielsen gav út í 2003. Antin tú fatar uppáhaldið “Alt sum er fast loysnar” sum eina hóttan ella eina fyrijáttan, so er orðingin full av drama samstundis sum hon situr væl og tað er eyðkent fyri yrkingar hjá Jóanesi Nielsen. Í 2014 gav hann út eitt savn av 425 síðum av yrkingum, sum staðfesti hansara støðu sum ein av okkara týdningarmestu samtíðaryrkjarum seinastu mongu árini. Hansara yrkingar eru fullar av passión, av saft og kraft og ofta er útgangsstøðið sera jarðbundið, tó at hugsjónirnar hava flog.
Frá einum so royndum yrkjara sum Jóanesi til ta ungu Nólsoyarkvinnuna Onnu Malan Jógvansdóttir er eitt fitt petti, men fleiri av evnunum í hennara fína debutsavni Undirfloyma eru evni, sum Jóanes Nielsen eisini hevur havt fatur á. Yrkingarnar hjá Onnu Malan snúgva seg um eitt lyriskt ”eg”, sum følir og skrásetir og lýsir sínar kenslur í mun til umhvørvið, klettarnar og havið. Uppbýtingin leggur upp til tilfarsligt tilvit, sum eisini sæst aftur í nógvum av yrkingunum, har organiska menniskjað ella partar av tí ber seg at og vaksur saman við náttúruna. Æðrar grógva, klettarnir smelta og stadna, eygu og blóð frysta til ís ella til glas og brotnu og staðnaðu formarnir halda egpersóninum føstum.
Inniligleikin er í hásæti, tá Lea Kampmann framførir. Lea Kampmann er ung, men hennara kensluborni tónleikur er búgin, hann hevur dýpd og dramatiskan botn. Lea Kampmann er ein originalur singer songwriter við ansi fyri patos og góðum løgum, sum vit kunnu vænta okkum nógv av.
Síðani Sissal Kampmann fekk ta tignarligu Klaus Rifbjerg debutvirðislønina fyri savnið Ravnar á ljóðleysum flog – Yrkingar úr uppgongdini hava vit verið greið yvir, at hon er áhugaverd, yrkjararøddin úr Vestmanna. Hon gav fyri stuttum út sítt fimta yrkingarsavn Sunnudagsland, ið hevur eitt slag av ítøkiligari hendingagongd við einum yrkjaraegi, sum kemur aftur til gomlu heimbygdina, hagar egið plagar at ferðast í frítíðum, fyri at búleikast í eina tíð. Tíðin og veðrið verða neyvt skrásett gjøgnum savnið, sum fevnir um eitt hálvt ár, tað byrjar seint um summarið um morgunin og endar um kvøldið eftir nýggjár, tá yrkjaraegið fer avstað av landinum aftur. Talan er um eitt búgvið og gott savn, sum er fult av góðum yrkingum.
Í summarfrítíðini í fjør sat undirritaða og týddi nakrar yrkingar hjá danska myndlistamanninum og yrkjaranum Claus Carstensen. Tað endaði við einum heilum yrkingaúrvali við 37 týddum yrkingum, ið fevna um fjøruti ár í tíð. Yrkingarnar í savninum, sum fekk heitið Blindvunnir dagar eru sera ymiskar, har eru álvarsligar, stuttligar og sjálvspeiskar eygleiðingar. Tær surrealistisku yrkingarnar eru uppøstar sum í erotiskum dreymi, meðan kroppurin aðra staðni verður fataður á ein um somu tíð kliniskt patologiskan og sansaligan hátt. Eitt eyðkent fýrsaratema, sum eisini er nógv frammi innan modernismuna sum heild, er býarinnar melankoli, sum eisini er umboðað í úrvalinum, men evnið verður breitt út til náttúruna, til heystið og veturin og víðari út í hugtøkini. Talan er um eitt sofistikerað dupult eygnabrá og eitt víðkað ekfrasuhugtak, sum kemur fyri í fleiri av verkunum hjá Claus Carstensen, har myndir og yrkingar viðmerkja hvørja aðra og áskoðanir verða lyftar upp á listástøðiligt ella tilveruligt støði.
ALT SUM ER FAST LOYSNAR: Jóanes Nielsen, Anna Malan Jógvansdóttir, Lea Kampmann, Sissal Kampmann, Claus Carstensen, Jóanes Nielsen. 18.mai klokkan 20 í Steinprent, Skálatrø 16. Øll eru vælkomin.
Kinna Poulsen
bakbundin í blóðinum/
bláreyðir nelikar og hvítar rósur
bera boð um eitt málleyst miskunnarloysi/
við gleivandi ørmum og beinum
á einum skarlaksreyðum silkilaki/
hundurin goyr uppøstur/
syngja likkur syngja gentur/
syngja likkur syngja gentur/
so er aftur heilt stilt/
silvurreyðir laksar
(Claus Carstensen: Blindvunnir dagar s.29)


text:
3 og 12 mðr. konta
3 mðr. konta
3 mðr. konta er ein konta við 3 mðr. uppsagnartíð. Kontan hevur eina hægri rentu enn PrivatKonta og verður oftan brúkt til samansparing sum tú ikki vilt binda í longri tíð.
Um ynski er at taka pening út av eini 3 mðr. kontu, so er neyðugt, at tú sigur Suðuroyar Sparikassa frá tríggir mánaðir áðrenn tú vilt hava peningin. Annars verður ein kostnaður álagdur útgjaldinum. Hesin kostnaður er ein %-partur av útgjaldinum.
Tað er einki hámark fyri inngjaldi og rentan er ymisk, alt eftir hvat saldan er á kontuni.
12 mðr. konta
12 mðr. konta er eins og 3 mðr. konta, ein konta við uppsagnartíð. Kontan hevur eina hægri rentu enn PrivatKonta og 3. mðr. konta og verður ofta brúkt til langtíðar samansparing.
Um ynski er at taka pening út av eini 12 mðr. kontu, so er neyðugt, at tú sigur Suðuroyar Sparikassa frá 1 ár áðrenn tú vilt hava peningin. Annars verður ein kostnaður álagdur útgjaldinum. Hesin kostnaður er ein %-partur av útgjaldinum.
Tað er einki hámark fyri inngjaldi og rentan er ymisk, alt eftir hvat saldan er á kontuni.


text:
Reinsaríið
Alt byrjaði við Reinsarínum. Bygningurin var slitin og illa farin, tá tað í 2013 varð avgjørt, at hann skuldi nýtast til mentanarligt endamál. Arbeiðið at umvæla bygningin byrjaði, og eitt ár seinni stóð bygningurin, sum í dag man hýsa flestu konsertum í Havn.
Tiltøk eru í Reinsarínum um dagin, um kvøldið, mitt í viku og í vikuskiftinum. Hetta er eitt vælumtókt spælistað, og nógvar eru konsertirnar, sum hvørt ár eru í Reinsarínum. Fyrst og fremst er Reinsaríið ætlað rútmiskum tónleiki, men eru hølini eisini nýtt og hóska sera væl til fyrilestrar, undirvísing og alskins framførslur.


text:
Tróndur Arge 13.06.2018 (02:13)
FSF vil hava HM 2026 til Norðuramerika
Á aðalfundi hjá FIFA, sum verður í Moskva í dag, skulu limalondini millum annað atkvøða um, hvør skal vera vertur fyri HM-endaspælinum í 2026. FSF fer at atkvøða fyri felagsboðnum hjá USA, Kanada og Meksiko, heldur enn Marokko.
Les eisini: HM 2026 í Amerika ella Marokko
Undanfarin ár hevur tað verið soleiðis, at ein nevnd í FIFA hevur avgjørt, hvør skal hýsa endaspølum, men hetta er nú broytt. Á aðalfundinum hjá FIFA, sum verður í Moskva í dag, skulu limalondini gera av, hvør skal vera vertur fyri endaspælinum um átta ár.
Í felag hava USA, Meksiko og Kanada bjóða seg fram at vera HM-vertir í 2026, og tað sama hevur Marokko. Føroyska atkvøðan fer til tey trý londini, ið ynskja at fara saman um endaspælið.
- Verkætlanin hjá USA, Kanada og Meksiko sær ógvuliga spennandi út. Hesi londini hava so gott sum allar vøllir klárar í dag, sum verður kravt til eitt endaspæl, og fíggjarliga sær tað eisini gott út, sigur Christian Andreasen, forseti í Fótbóltssambandi Føroyar, við FSF.fo.
HM-endaspælið í Russlandi verður sparkað í gongd hósdagin 14. juni. Fyrsti dystur verður millum Russland og Saudiarabia.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Harry Potter og eldbikarið
Bókadeild Føroya Lærarafelags
117,00 kr
Spar 10,00 kr
- Síður: 578
- Útgávuár: 2002
- Upprunamál: enskt
- Innbinding: innbundin
- Rithøvundur: J. K. Rowling
- Myndir: Warner Bros
- Týðari: Malan Háberg
Voldemort, tann óndi gandakallurin, ið drap foreldrini hjá Harry, sum er afturíafturkomin, og fremur enn eina illgerð. Harry er í summarfrítíð, tá ið søgan byrjar. Harry gleðir seg at fara aftur til Hogwarts at ganga í skúla. Nakað serligt er á skránni í ár: Heimsmeistararskapurin í quidditch er í Onglandi, og Arthur Weasly, pápi Ron, hevur skaffað teimum øllum atgongumerki til finaludystin. Fosturfaðirin játtar Harry at sleppa við Ron og teimum, men tað er ikki við góðum vilja… Quidditchmeistaraskapurin gerst ein ógloymandi uppliving, ikki minst tí myrkursins gandakallar nýta høvi at føra seg fram.
Nakað serligt er á vási í Hogwarts í ár: ein loyndarfull kapping, sum tveir aðrir skúlar taka lut í. Harry og øll hini fáa onki at vita, fyrr enn tey eru komin á skúlan. Brátt snýr alt tosið seg um kappingina, og samstundis gera Voldemort og hansara fólk alt meira um seg.


text:
Korruptión í Kringvarpi Føroya?
Politikkur -
Verri skil í Sortudíki.
Nú hevur løgfrøðingurin pakkað kuffertið og er farin av landinum í feriu, og ein annar nýggjur skal byrja í starvi í august mánaði.
Eftir sita vit, ørkymlaði og vita ikki fyrrenn tá, hvat skal henda.
Ja. Hvat skal man gera fyri at fáa álit aftur á tíðindadeildini á KVF?
Tað veldst um hvønn mann spyr, um KVF er álítandi. Men eitt kann sigast við vissu, og tað er, at
fyrrverandi tíðindaleiðarin ikki hevði so reint mjøl í posanum sum líkt var til. At vera noktaður at skriva um ávís evnir virkar mær undarligt. Man hevði skula trúð, at talan var um ein privatan miðil, sum fær pengar frá einari stórari fyritøku, sum fjalir mangt slíkt.
Er tað ikki tað eitt statsfíggjað kringvarp er til, so sleppast skal undan lobbyistum og vera politiskt óheft?
Skilabest var, at leiðandi størv í KVF vóru lýst leys triðja hvørt ár, fyri at sleppa undan, at ein politiskt litaður persónur sleppur at mynda tíðindaflutningin í almenna kringvarpinum í ára tíggir.
Tað er best fyri allar partar.
Marius Høgnesen
RN


text:
Jóannes Hansen 21.07.2018 (18:32)
Stjórin í Fiskaaling fyllir fimmti
Í dag, leygardagin 21. juli, fyllir Jóhanna Lava Køtlum 50 ár. Hon er ættað úr og býr í Havn, og hon er stjóri í pf. Fiskaaling.
Jóhanna er dóttir Almu og Hera Olsen í Havn. Alma er úr Túni á Toftum, og Heri á Lava, sáli, var av Ingutrøð í Havn. Hann doyði í 2015.
Vøggan hjá Jóhannu stóð í Tungugøtu, har foreldrini búðu í íbúð í kjallaranum hjá ommuni og abbanum, Hannu og Palla á Lava. So fluttu tey út í Grønlandi, har Jóhanna vaks upp í Krosslíð. Hon eigur fýra beiggjar – Marni, Andrias, Høgni og Hanus. Teir búgva allir í høvuðsstaðnum.
Eftir lokið studentsprógv las Jóhanna lívfrøði á Fróðskaparsetrinum, áðrenn hon í Tromsø helt fram við lestrinum. Seinni flutti hon til Aarhus, har hon tók MA prógv. Seinni leyk Jóhanna MA prógv í miljøvurdering á lærda háskúlanum í Aalborg.
Jóhanna var deildarleiðari og frá 2011 og til 2013 stjóri á Umhvørvisstovuni, sum tá var lutfalsliga nýggjur stovnur við nógvum ymiskum setningum. Eitt nú náttúra, skógrøkt, orka, matrikul og útskifting, kort, tinglýsing, landsfólkayvirlit, navnamál og vápn, sum tað er orðað á heimasíðuni hjá stovninum.
Í arbeiðinum hevði hon nógv samband og samskifti við reiðarar, skiparar og alarar. Hetta er mannfólkaverð burturav. Jóhanna er fyrikomandi og tilvitað um almennar ásetingar, og tað var góður førningur at hava í hesum arbeiðinum.
Í 2013 flutti Jóhanna til Nuuk, har hon var deildarleiðari í fiskimálaráðnum. Ein av hennara uppgávum har var at vera við í fiskivinnusamráðingum – eitt nú við Føroyar.
Fyrsta juni í 2016 tók Jóhanna við sum stjóri í Fiskaaling. Felagið var fíggjarliga í tungum sjógvi, men síðani er skilmarkað, hvørjar kjarnuuppgávurnar hjá felagnum eru og harvið hvat skal til fyri at fáa raksturin at hanga saman. Visiónin er at skapa eitt altjóða granskingarumhvørvi, sum við gransking og menning víðkar vitanarstøðið, við tí endamáli at økja enn meira um dygdina í alingini.
Í barnaárunum var Jóhanna nógv á Toftum hjá ommuni og abbanum – Maju og Júst í Túni. Tá var abbin undangongumaður í stríðnum fyri at fáa tað at bera til at ala síl og laks á landi og sjógvi. Avbjóðingin var eitt nú at finna fram til, hvussu tað kundi eydnast at fáa nyttu úr nátúrligu lívsringrásini hjá síli og laksi. Við sínum stóra innliti í náttúruna stríddist abbin fyri fimmti árum síðani við hetta, sum síðani er vorðin okkara størsta útflutingsvøra.
Sum stjóri í Fiskaaling er Jóhanna aftur í tí umhvørvinum, sum abbin stríddist í, tá ið hon var barn.
Jóhanna er gift Jóanis Erik Køtlum. Hon eigur saman við Leif Láadal ein son, sum er uppkallaður eftir abbanum og eitur Heri Lava Láadal.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her